Sekuel The Legend of Zelda: Breath of the Wild ditangguhkan ke 2023!

Melalui saluran Youtube rasmi, Nintendo telah melepaskan video yang mengecewakan ramai peminat Zelda. Video tersebut merupakan pengumuman yang menyatakan bahawa The Legend of Zelda: Breath of the Wild 2 tidak akan dilancarkan pada tahun ini. Tarikh tetap masih belum didedahkan oleh Nintendo, tetapi sekuel itu mungkin dilancarkan seawal April 2022. Kita tunggu sahaja Nintendo Direct akan datang untuk info lebih lanjut mengenainya.

Walaupun pengumuman tersebut agak mengecewakan, tetapi terdapat beberapa klip baru yang boleh dilihat dalam video tersebut. Kita dapat melihat reka bentuk Link yang baru di Sky Area.  Terdapat tatu atau corak pada lengannya. Pakaiannya juga kelihatan lusuh bertemakan Triforce dan tidak ketinggalan Master Sword dalam keadaan yang rosak.

Walaupun klip hanya memberikan sedikit sahaja maklumat mengenai game sekuel itu, tetapi sudah ramai peminat yang membuat banyak spekulasi hebat. Untuk anda yang tidak tahu, The Legend of Zelda: Breath of the Wild telah dilancarkan pada 2017 di dua konsol Nintendo iaitu Switch dan Wii U. Ia juga telah merangkul banyak anugerah seperti Golden Joystick Awards,  Game of the Year semasa The Game Awards 2017 dan Game of the Year semasa The SXSW Gaming Awards.
Selain itu, game prekuel untuknya juga telah dilancarkan iaitu Hyrule Warriors: Age of Calamity pada tahun 2020. Game tersebut juga merupakan sekuel kepada Hyrule Warriors. Ianya berlaku 100 tahun yang lalu sebelum Breath of The Wild, yang mengembangkan lagi perspektif kita terhadap dunia Zelda.

Sementara menunggu game ini dilancarkan, anda bolehlah main game hebat lain yang dilancarkan pada tahun ini. Macam-macam genre game yang tersedia untuk mengisi masa lapang anda. Kalau tidak mahu belipun takpa kalau anda langgan Xbox PC game pass. Lebih banyak game yang boleh dimainkan. Untuk mendapatkan liputan lain untuk siri Zelda, sila klik pautan ini.
Sumber: Nintendolife
Jangan lupa untuk ikuti kami di TikTok!
  @gamersantaimy
Tags: The Legend of Zelda: Breath of the Wild 2zelda


YouTube melancarkan NFT supaya orang boleh “membeli video dari creator lain”

YouTube mengumumkan bahawa mereka akan memfokuskan pada NFT supaya orang boleh “membeli” video dari creator lain. Ketua Pegawai Produk, Neal Mohan, menjelaskan menerusi catatan blog bahawa teknologi Web3 akan membuka peluang baru di mana pelaksanaan teknologi seperti “blockchain dan NFT membolehkan creator membina hubungan yang lebih intim dengan penonton.”

Menurut blog tersebut, ini adalah “cara sah untuk orang memiliki video, foto, seni dan pengalaman unik daripada creator kegemaran dan secara tidak langsung, ia boleh menjadi prospek yang menarik untuk kedua-dua pihak.” Mohan menambah bahawa terdapat “banyak perkara yang perlu dipertimbangkan” oleh YouTube semasa mendekati teknologi baru ini secara bertanggungjawab.

Selain itu, ia tidak jelas tentang apa yang YouTube maksudkan apabila memberitahu bahawa orang boleh memiliki video creator, kerana NFT sebenarnya tidak memindahkan hak cipta pemilik. Berita lanjut dijangkan akan didedahkan pada minggu-minggu akan datang.
“Collaborative livestreaming”
Akhir sekali, YouTube memberitahu mereka sedang “merancang besar” untuk Metaverse – sebuah dunia digital yang dipercayai adalah masa depan internet – dan berfungsi untuk membawa lebih banyak interaksi dalam game dan membuatkannya terasa lebih “bernyawa” dengan mengubah dunia maya kepada realiti bagi penonton
Seperti biasa, saya masih tidak percaya pada keberkesanan NFT, tetapi ramai syarikat besar mula terbuka pada idea tersebut. Kita hanya mampu tunggu dan lihat apabila ia dilaksanakan secara menyeluruh.

Token tidak sepiawai (Bahasa Inggeris: Non-fungible token, disingkatkan kepada NFT) adalah unit data yang disimpan pada lejar digital, yakni blok rantai, yang mengesahkan aset digital unik lalu tidak boleh ditukar ganti dengan barangan lain. Ia dianggap sebagai suatu pengenalan setaraf untuk membuktikan pemilikan sesuatu seni digital termasuk foto, video, audio dan barang seumpama; namun perbezaan utama ia adalah semua orang selain pembeli token masih boleh mengakses salinan fail asal.Pengkomputan yang mengesahkan hak milik sesebuah token ini memakan banyak tenaga lalu melepaskan jumlah karbon yang cukup menambahkan jejak karbon dan tahap pemanasan global.Penjelasan NFT menurut Wikipedia
Jangan lupa untuk ikuti kami di TikTok!
  @gamersantaimy
Tags: NFTyoutube


AMD Radeon RX 7600 kini tersedia di Malaysia, Harga jualan bermula RM 1,399!

Baru sahaja seminggu NVIDIA mengumumkan graphic card terbaru mereka, kini pesaing ketat mereka iaitu AMD pula mengumumkan graphic card baharu iaitu AMD Radeon RX 7600.

Menurut AMD, graphic card ini adalah direka untuk gaming dan streaming generasi akan datang pada 1080p dengan memberikan prestasi pantas dalam 10 tajuk eSports teratas dan pengalaman gaming lancar dalam game AAA terbaharu. Tingkatkan prestasi dengan teknologi peningkatan AMD FidelityFX Super Resolution dan AMD Radeon Super Resolution.

Radeon RX 7600 menampilkan architecture RDNA 3 terbaru AMD bersama 32 Compute Units, 32 Ray Accelerator yang mampu berjalan pada base clock 2250Mhz dan Overclock pada 2655Mhz. Graphic card ini juga dilengkapi dengan 8GB GDDR6 yang sangat sesuai untuk prestasi 1080p, bersama-sama dengan memory bus interface 128-bit dan 32MB Infinity Cache.

Kredit: AMD
Di dalam video pengumuman tersebut, AMD Radeon RX 7600 dibandingkan dengan NVIDIA RTX 3060 dan prestasi yang mereka dapat hasilkan agak menarik di mana RX 7600 dapat melangkaui beberapa game seperti Call of Duty: Modern Warfare 2, Overwatch 2 dan Fortnite. Walaupun jarak purata FPS yang diperolehinya tidak jauh ia tetap memberikan keputusan yang memberangsangkan.

Kredit: AMD
Mereka juga memaparkan keputusan apabila bermain game-game baharu yang dilancarkan tahun ini iaitu The Last of Us Part 1 (High Setting) mendapat purata FPS sehingga 62, Dead Island 2 (Ultra Setting) mendapat purata FPS sehingga 123 dan Resident Evil 4 (Max Setting) purata FPS adalah 77. Dengan keputusan yang ditunjukkan oleh mereka, nampaknya graphic card terbaru ini mampu menjalankan game apa-apa sahaja tanpa sebarang masalah.

Kredit: AMD
Di dalam pengumuman ini, mereka juga mengesahkan yang AMD Radeon RX 7600 telah pun dilancarkan di seluruh dunia dengan tanda harga $269 dan untuk pasaran Malaysia, graphic card ini akan dijual dengan tanda harga RM 1,399.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: amdAMD Radeon RX 7600


PlayStation Plus Dimansuhkan di Konsol PlayStation Vita dengan PlayStation 3!!!

Haaaa, terkejutkan. Sememangnya ia sangat hangat diperbincangkan bagi korang yang ada apa-apa konsol dari PlayStation. Pada tahun 2019, akhir bulan Februari akan jadi bulan terakhir untuk korang yang ada PlayStation Vita dan juga PlayStation 3. Sedih ? pilu?

Bermula Mac 2019, Sony start untuk fokus kepada konsol PlayStation 4 je. Sony cakap yang
“Mereka akan hanya fokus kepada konsol PlayStation 4 dan tidak lagi terhadap tajuk-tajuk PlayStation Vita dan juga PlayStation 3”.
Selain dari pada ni, tak ada perubahan yang lain dari segi terma dan juga syarat. Sebab Sony buat macam ni, alasan diorang yang fans diorang banyak pakai PlayStation 4. Betul ke? mana la tahu kot ada fans yang kaya raya, beli semua konsol kan. Dalam statement diorang, Sony juga ada cakap yang
” Fungsi PlayStation Plus seperti biasa, contohnya diskaun PlayStation Store, dan juga bermain secara online”

Habis la semua memori kita kepada sesiapa yang ada PlayStation Vita dengan PlayStation 3. Adakah ini pengakhiran untuk kedua konsol tersebut?
Bagi korang la kan, patut ke Sony buat macam ni? Habis, macam mana nasib korang yang ada PSVita dengan PlayStation 3? Takkan nak biarkan berhabuk? atau mungkin Sony ada plan lain bagi korang yang mempunyai PSVita dan PlayStation 3? Mana la tahu kot Sony bagi korang tukar konsol korang and bagi game PlayStation 4 sebijik dua? Bincangkan, aku nak tahu pandangan korang.

Jangan lupa untuk ikuti kami di TikTok!
  @gamersantaimy
Tags: PlayStation 3PlayStation plusPSVitaSony


My Hero Ultra Impact akan dilepaskan secara Global! Pra-daftar sudah bermula!

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Bandai Namco Entertainment hari ini mengumumkan bahawa game mobile My Hero Academia bertajuk My Hero Ultra Impact akan dilepaskan secara global. Game ini telah dilepaskan di Jepun pada Jun 2021 yang lalu. Ia merupakan sebuah game RPG 3 vs 3 dengan watak dan villain yang anda semua lihat dalam siri anime tersebut. Berikut adalah trailer untuk My Hero Ultra Impact:

Tentang My Hero Ultra Impact
Pertarungan Quirk 3-on-3 kasual dengan hero terlatih dan lawan yang sengit!
Hidupkan Quirk hanya dengan sentuhan jari anda.Bina skill chain dengan Quirk hero anda!Tunjukkan gerakan Plus Ultra anda untuk serangan terakhir!

Bangunkan Quirk untuk hero kegemaran anda!
Berlatih dengan guru di U.A. Academy dan Pro Hero di Unforeseen Simulation Joint (USJ)Musuh hebat menanti di Menara VE yang tidak pernah dilihat sebelum ini!
Kumpulkan pasukan wira anda, gunakan Quirk untuk kelebihan anda, dan berdirilah dengan berani menentang villain yang akan datang!

Alami kisah My Hero Academia di “Main Quest”
Ikuti kisah bermula daripada perjumpaan pertama Midoriya Izuku dengan All Might, Hero no 1.Saksikan peningkatan kelas 1-A U.A. Academy dan lihat USJ menghadapi serangan dan bertanding semasa U.A. Sport Festival.League of Villain datang menyerang malah Shie Hassaikai juga menjadi halangan.Alami kesemua detik menarik dari siri TV anime dan setiap pertarung oleh Deku dan rakan-rakannya untuk menjadi Pro Hero!

Saksikan koleksi ilustrasi eksklusif
Paparkan watak Ultra Rare kegemaran anda pada skrin Utama dan saksikan watak itu bergerak dengan ciri “Cinemagraphy”!Latih watak anda untuk awaken dan membuka ilustrasi original baru.

Customize Hero Base anda sebagai U.A Academy, tempat persembunyi villain dan banyak lagi!
Jemput hero dan villain anda ke ruang anda!
Uji kebolehan anda di Ultra Arena!
Cabar pemain lain dan bertarung dengan pasukan hero mereka.Manfaatkan Quirk wira anda yang terlatih dengan teliti untuk menang!Mahirkan diri anda dan tuntut tempat teratas dalam ranking.

Untuk mendapat maklumat lanjut untuk game ini, sila lawati lawan rasmi seperti berikut:
Laman web rasmiFacebookTwitter
 Pra-daftar di sini

MY HERO ULTRA IMPACTPublisher: Bandai Namco EntertainmentRelease Date TBCAndroid, iOS
My Hero Ultra Impact merupakan sebuah game mobile RPG 3 vs 3 dengan watak dan villain yang anda semua lihat dalam siri anime, My Hero Academia. Alami kisah daripada siri tersebut dari detik perjumpaan pertama Deku dan All Might!

Jangan lupa untuk ikuti kami di TikTok!
  @gamersantaimy
Tags: My Hero AcademiaMy Hero Ultra Impact


Pokémon Centre Kat Changi Airport – Mac 19 Ini!

Siap sedia ye peminat Pokémon dari Malaysia, yang fanatik-fanatik, yang tau Pikachu saje dengan yang suka tapi buat-buat tak suka sebab konon dan matang. Pokémon Center akan dibuka kat Changi Airport pada Mac 2019 akan datang..

Kedai Pokémon ni akan jual macam-macam la merchandise Pokémon, dari plushies, barang kemas hinggalah ke chopstick (taik Pokémon je tak jual, tapi manatau masa opening nanti datang gila orang Jepun ke..)
Banyak gila Pokémon plushies akan dijual nanti. Selain tu ada selipar, keychain, towel dan macam-macam lagi lah. Macam-macam saiz lagi. Dengar cite trading cards yang lama-lama tu pun akan dijual..

Jajan pun ada gak, gula-gula dan coklat. Semuanya bertemakan Pokémon. So kalau sebelum ni manjang beli coklat kat duty free KLIA je kan? Next time kalau pegi Singapore anak/anak buah kau dah expecting coklat Pokémon. Persoalannya ko ada bajet ke tak..
Untuk pengetahuan, Pokémon Center kat Jewel Changi ni adalah Pokémon Center pertama dibuka luar daripada Jepun. Dan mungkin diorang akan tengok sambutan camner, kalau boleh pegi; maybe bukak kat KLIA ke?? So tunggu apa lagi, kasi hangatkan sambutan untuk Pokémon Center ni dengan menghabiskan gaji bulanan dan duit simpanan korang kat sini!

Best la budak-budak dok JB..
Buat masa ni ada lebih kurang 8 Pokémon Center kat Jepun, daripada Tokyo hingga ke Osaka.
Setakat ni juga takde berita mengenai berapa besar Pokémon Center ni, tapi yang pasti mesti dia bukak kedai besar kan? Takkan kiosk je.
Jangan lupa untuk ikuti kami di TikTok!
  @gamersantaimy
Tags: blastoisecharizardcharmanderpikachupokemonPokémon Centervenusaur


Bleach: Mengapa Shinigami & Quincy terpaksa berperang? Penjelasan sebenar!

Bleach: The Thousand-Year Blood War adalah story arc terakhir untuk francais di mana Ichigo terpaksa berhadapan dengan musuh paling hebat dia pernah hadapi dalam sejarah. Kali ini, organisasi Shinigami harus berperang dengan empayar Quincy tetapi apakah punca pergaduhan mereka menurut kisah keseluruhan Bleach?

Dalam episod terbaru anime, askar-askar Wandenreich telah mengisytiharkan perang ke atas Shinigami, tetapi mereka tidak menjelaskan sebabnya. Lantas ini mengelirukan Yuki Ryunosuke, seorang Shinigami baru.

Bagi mereka yang tidak pernah membaca manga Bleach, pasti ramai yang tertanya-tanya mengapa perang ini berlaku. Maka, muncul lah seorang lagi Shinigami bernama Kajomaru Hidetomo yang menjelaskan perkara sebenar.
Kisah sebenar di sebalik perang Shinigami dan Quincy
Menurut Kajomaru, Shinigami menguruskan populasi roh untuk mengekalkan keseimbangan antara Dunia Manusia dan Soul Society. Jika ia tidak dipelihara, ini boleh mengakibatkan kemusnahan kedua-dua alam. Semua roh, termasuk Hollow, tertakluk kepada tadbir urus Shinigami.

Seperti yang kita tahu, kedua-dua Shinigami dan Quincy memburu Hollow, tetapi bukan dalam cara yang sama. Shinigami menggunakan zanpakuto untuk mengalahkan dan menyucikan Hollow, lalu menghantar roh-roh itu ke Soul Society sebagai sebahagian daripada kitaran hidup antara Dunia Manusia dan Soul Society.
Namun, Quincy menghapuskan Hollow sepenuhnya. Oleh itu, roh-roh yang datang ke Dunia Manusia tidak boleh kembali ke Soul Society. Jika itu berlaku, roh akan bertambah di Dunia Manusia. Akibatnya, Dunia Manusia mempunyai populasi lebihan, lalu menyebabkan Soul Society tumbang dan mencampurkan mereka yang hidup dan mati bersama-sama.

Akibatnya, semua akan kiamat.
Organisasi Shinigami cuba untuk mengubah cara Quincy tetapi sia-sia sahaja. Quincy enggan menerima ajaran dan nasihat mereka. Apabila masa berlalu, jumlah Quincy meningkat dan kitaran hidup menjadi lebih tidak stabil, lantas memaksa para Shinigami untuk menghapuskan Quincy bagi mengekalkan keseimbangan dunia.
Quincy yang masih hidup telah berundur ke Wandenreich, sebuah empayar tersembunyi.

Walau bagaimanapun, menurut Yhwach, dunia dimaksudkan untuk bersatu; hidup dan mati adalah satu. Apabila dunia bergabung, hasilnya adalah dunia yang bebas daripada “ketakutan kematian”. Dunia seperti itu adalah matlamat utama Yhwach. Berbekalkan misi itu, kini Quincy melancarkan perang baru ke atas Shinigami.

Apa pendapat korang tentang perang antara Shinigami dan Quincy dalam Bleach? Mungkin lebih banyak jawapan akan didedahkan dalam episod terdekat. Untuk membaca segala liputan kami tentang Bleach termasuk trivia dan fakta menarik, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: animebleachQuincyShinigami


[Review] Garmin Instinct 2 & 2S Solar One Piece – Jam pintar khas untuk peminat Luffy!

Bukan selalu kita nampak jenama-jenama seperti Garmin membuat kolaborasi dengan anime. Ini adalah kali pertama mereka membuat kolaborasi bersama anime terkenal iaitu One Piece. Dengan kolaborasi ini, mereka telah menampilkan 3 reka bentuk yang berdasarkan watak utama dalam anime itu seperti Luffy, Zoro dan Chopper.

Kami diberi peluang untuk mencuba ketiga-tiga jam tersebut dan ini adalah hasil review daripada kami. Sebelum pergi lebih dalam, kami ingin memberitahu anda bahawa terdapat 2 model yang digunakan oleh Garmin iaitu Instinct 2 Solar dan Instinct 2S Solar.

Mari kita mula dengan apa yang ada dalam kotak. Mereka akan menyediakan wayar pengecas, manual, pelekat jenama Garmin, stand jam versi Q bersama watak eksklusif, pelekat watak eksklusif dan Instinct 2 Solar atau Instinct 2S Solar. Tanpa melengahkan masa lagi, jom baca review Garmin x One Piece daripada kami.
Reka Bentuk Anime
Luffy (Instinct 2 Solar)

Garmin mengenakan warna merah dan kuning bersama logo Straw Hat Pirates pada reka bentuk jam Instinct 2 Solar. Bulatan yang berwarna kuning menunjukkan tali pinggang yang dipakai oleh Luffy. Manakala butang pada bahagian tepi kiri dan kanan didatangkan dengan warna merah yang mewakili warna baju Luffy.
Selain daripada warna pada badan jam, band yang didatangkan pada jam ini berwarna merah dan mempunyai logo Straw Har Pirate padanya.
Zoro (Instinct 2 Solar)

Untuk Zoro pula, mereka menggunakan warna skema yang menggabungkan warna rambut dan pakaian Zoro. Strap yang didatangkan padanya mempunyai reka bentuk yang unik dengan menampilkan skill Zoro semasa dia bertarung. Band yang didatangkan untuk Zoro tidak mempunyai sebarang reka bentuk dan hanya berwarna hijau.
Chopper (Instinct 2S Solar)

Manakala untuk Chopper, saiz jamnya agak kecil sedikit dan memang sesuai digunakan untuk yang bertangan kecil atau perempuan dan kanak-kanak. Warna utama yang didatangkan untuk Chopper adalah merah jambu dan strap yang ada pada jamnya juga mempunyai daun-daun sakura berguguran. Butang pada jam tersebut didatangkan dengan warna biru untuk mewakili topi yang dipakai oleh Chopper.

Kita dah sentuh pada reka bentuk setiap satu daripada jam tangan pintar. Mari kita pergi lebih mendalam tentang reka bentuk jam. Badan utama jam diperbuat daripada bahan polimer fiber-reinforced untuk menahan impak daripada jatuh atau sebagainya. Jika itu masih tidak cukup untuk memuaskan anda, cermin pada bahagian hadapan pula datang dengan Gorilla Glass yang memang tahan lasak.

Dengan dua ciri tersebut, sudah pasti ia sangat sesuai untuk digunakan semasa sukan atau penggunaan harian yang lasak. Di belakang jam tersebut dilengkapi dengan sensor optical heart rate gen 4 dan port pengecas. Tambah pula dengan berat jam yang sangat ringan iaitu hanya 53g.

Jam ini mempunyai strap yang berkualiti tinggi yang dibuat dengan bahan silikon “skin-friendly.” Strap yang didatangkan juga mempunyai banyak lubang untuk digunakan oleh pengguna yang bertangan kecil sehingga ke tangan besar. Jadi, anda akan memakainya dengan sangat selesa dan tidak menyebabkan gatal atau sebagainya.

Pada jam biasa, kita selalu nampak yang ia mempunyai 4 button tetapi berbeza pula dengan Garmin Instinct 2 Solar dan  Instinct 2S Solar. Ia datang dengan 5 button di mana 3 button pada sebelah kiri dan 2 button di sebelah kanan.
Walaupun banyak button untuk ditekan, jarak antara button adalah besar cukup untuk anda tidak tersalah tekan. Reka bentuk button pun nampak lebih istimewa dengan rekaan non-slip. Dengan rekaan seperti ini, anda boleh tekan button semasa tangan basah mahupun memakai sarung tangan.
Mode yang pelbagai

Tujuan utama jam tangan Garmin adalah untuk kegunaan sukan. Jadi, ia dilengkapi dengan lebih daripada 30 mode sukan termasuk jogging, hiking, walking dan banyak lagi sukan luar. Anda jangan risau, ia juga dilengkapi dengan mode sukan dalam termasuk fitness dan yoga.
Bukan setakat itu sahaja, ia juga mempunyai ciri-ciri fungsi kesihatan di mana jam pintar ini menyediakan “heart rate, steps, climbing, calory, stress index dan banyak lagi. Anda pun boleh tahu umur badan dan skor tidur.

Yang lebih menarik mengenai Instinct 2 Solar dan Instinct 2S Solar adalah ia boleh mengesan persekitaran luar di mana ia akan memaparkan masa matahari terbit dan terbenam. Lagi-lagi dengan ABC sensor yang melengkapi tiga bahagian iaitu Altimeter, Barometer dan Compass. Ia juga dilengkapi dengan GPS tetapi ia memerlukan rangkaian satelit.
Bateri

Disebabkan skrin yang didatangkan hanya menggunakan warna monochrome dan fizikal button, bateri dapat bertahan dengan lebih lama. Tambah pula dengan pengecas solar, sudah pasti ia akan meningkatkan lagi hayat bateri. Saya ada cuba biarkan di bawah matahari untuk beberapa minit dan hasil yang saya dapat sangat memberangsangkan.
Walaupun tidak mempunyai banyak cahaya dan bateri yang tinggal hanya 15%, ia masih dapat digunakan untuk beberapa hari. Jika menggunakan pengecas yang disediakan, ia akan mengambil masa selama 3 jam daripada 0% kepada 100%.
Sambungan telefon

Jika menyambungkan jam ini dengan aplikasi pada phone, anda boleh jejak langkah, kalori, heart rate harian dan banyak lagi. Selain mendapatkan kemas kini harian, anda juga boleh dapat notifikasi yang masuk ke phone tetapi ia akan banyak gunakan bateri.
Untuk mengekalkan pembayaran tanpa sentuh, anda boleh sambungkan kad yang mempunyai sokongan Mastercard atau Visa Card pada jam bagi membolehkan ciri-ciri ini digunakan. Selepas ini, memang mudahlah kalau nak bayar dekat kaunter pembayaran nanti.
Kesimpulan

Kolaborasi antara Garmin bersama One Piece merupakan kolaborasi pertama mereka dengan anime popular. Dengan reka bentuk yang tidak nampak seperti kanak-kanak, sudah pasti ianya boleh digunakan oleh orang dewasa terutama sekali peminat One Piece.
Setiap fungsi dan mode yang disediakan pada Garmin Instinct 2 Solar dan Instinct 2S Solar sangat sesuai digunakan semasa sukan luar dan juga dalam. Ia juga dapat mengesan kesihatan pengguna dengan mengira heart rate, kalori dan banyak lagi.

Tambah pula dengan kapasiti bateri yang besar dan menyediakan fungsi solar, saya yakin ianya dapat bertahan dalam jangka masa yang lama. Kalau tidak cas dengan menggunakan elektrik, ia juga boleh cas di bawah sinaran matahari. Jadi, anda tidak perlu risau dengan ketiadaan elektrik.
Secara keseluruhan, ia adalah jam pintar yang sangat bagus dengan lengkap pelbagai fungsi dan mode yang sangat susuai digunakan semasa sukan. Tambah pula dengan gabungan reka bentuk watak One Piece yang terhad, sudah pasti ramai yang berminat untuk mendapatkannya. Garmin Instinct 2 Solar dan Instinct 2S Solar One Piece boleh didapatkan pada harga RM2,299.00 di Shopee rasmi Garmin. Untuk spesifikasi penuh jam, anda boleh klik di sini.
Ikuti Gamer Santai untuk mendapatkan lebih banyak review menarik mengenai teknologi, game, anime dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: ChopperGarmin Instinct 2 SolarGarmin Instinct 2S SolarGarmin x One PieceluffyZoro


Tiket Avatar: The Way of Water bakal dijual bermula pada 8 Disember di GSC & TGV!

Memandangkan Avatar: The Way of Water bakal ditayangkan di Malaysia pada 15 Disember 2022, GSC dan TGV Cinema telah mengumumkan yang penjualan tiket bagi filem ini bakal bermula pada 8 Disember 2022 jam 12 tengah hari.

Mark your calendar – advance tickets for #AvatarTheWayofWater will be available 8 December, 12PM! 🌊Experience the motion picture event of a generation. Avatar: The Way of Water coming to GSC this 15 December. pic.twitter.com/xpwOnLosZ1

— GSC Jom Hydro Run! (@GSCinemas) November 24, 2022

Jake Sully tinggal bersama keluarga barunya yang terbentuk di planet Pandora. Sebaik sahaja ancaman kembali untuk menyelesaikan apa yang telah dimulakan sebelum ini, Jake mesti bekerjasama dengan Neytiri dan tentera bangsa Na’vi untuk melindungi planet mereka.

TWO WEEKS until we return to Pandora 💙Tickets for #AvatarTheWayofWater will go on sale from 8 December, 12 PM. Mark your calendars NOW! pic.twitter.com/wVEnXbn1lF— TGV Cinemas | #TontondiTGV #WakandaForever 🇲🇾 (@TGVCinemas) November 24, 2022

Selepas menayangkan filemnya yang pertama pada tahun 2009, ini merupakan filem kedua bagi francais ini selepas 13 tahun. Diarah dan ditulis oleh James Cameron, mereka masih mengekalkan pelakon-pelakon lama termasuk watak utama yang dilakonkan oleh Sam Worthington (Jake Sully), Zoe Saldana (Neytiri), Stephen Lang (Colonel Miles Quaritch) dan Sigourney Weaver (Dr. Grace Augustine).

Walau bagaimanapun, kita telah dilaporkan pada awal bulan ini bahawa James Cameron ingin menamatkan francais Avatar jika sekuel ini tidak berjaya mengaut keuntungan sama seperti filemnya yang pertama. Tambah pula dengan penggambaran untuk Avatar 3 telah pun selesai, pengarah terkenal ini sudah meletakkan harapan yang tinggi pada Avatar: The Way of Water. Sekuel kedua akan ditayangkan pada 20 Disember 2024 dan Avatar 4 bakal tiba 2 tahun selepas itu.

Bagi sesiapa yang berminat untuk mendapatkan tiket Avatar: The Way of Water, ia akan mula dijual pada 8 Disember 2022 di GSC dan TGV Cinema. Walaupun telah 13 tahun selepas tayangannya yang pertama, apa pendapat korang tentang filem ini dan apakah harapan yang korang ingin lihat dalam filem ini? Kongsikan pendapat anda di ruangan komen.
Ikuti Gamer Santai untuk mendapatkan lebih banyak berita menarik mengenai filem, siri, anime dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Avatar: The Way of WaterGSC CinemasTGV Cinemas


RPG “Triangle Strategy” rasmi lancar hari ini di PC Steam, dapatkan sekarang!

Square Enix Inc., hari ini mengumumkan bahawa permainan turn-based tactical RPG, Triangle Strategy kini telah dikeluarkan pada PC melalui STEAM!

Dikeluarkan sebelum ini di Nintendo Switch pada Mac 2022, Triangle Strategy ialah RPG taktikal HD-2D daripada pasukan pembangunan sama yang menghasilkan Octopath Traveler dan Bravely Default, serta menampilkan sistem pertempuran jenis turn-based yang strategik dan cerita dramatik bercabang di mana ia berubah bergantung pada pilihan pemain.

Berikut adalah trailer pelancaran untuk tontonan anda:

Triangle Strategy berlangsung di benua Norzelia, di mana pemain akan menentukan nasib tiga kerajaan berkuasa yang terlibat dalam konflik, Glenbrook, Aesfrost dan Hyzante.Ditetapkan 30 tahun selepas “Saltiron War,” pemain akan membimbing protagonis Serenoa Wolffort dan teman setianya, sahabat dari zaman kanak-kanak Prince Roland, tunang Puteri Frederica Aesfrost, dan pelayan kepada House Wolffort Benedict, semasa mereka cuba mengharungi konflik baharu ini.

Triangle Strategy menawarkan sistem pertempuran taktikal kompleks yang menggunakan persekitaran RPG interaktif. Pemain akan mempunyai kebolehan untuk:
Pilih daripada tiga filosofi, utiliti, moral atau kebebasan berbeza, untuk membantu membentuk ceritaPilih daripada pelbagai watak untuk mencipta pasukan pertempuran unik sendiriGunakan atribut unik, tetapkan pergerakan yang ditawarkan oleh setiap watak, serta gunakan serangan dan skil khas yang menggunakan Tactical Point terhad tetapi boleh dicas semula mengikut setiap watakNaikkan level watak dengan menggunakan mereka dalam pertempuran untuk meningkatkan atribut mereka dan membuka serangan dan skil istimewa baharuUpgrade atribut individu dan kelas watak, untuk menjadikan mereka lebih berkesan dalam pertempuran

Triangle Strategy Digital Deluxe Edition juga tersedia sebagai sebahagian daripada bundle dengan game Various Daylife pada PC melalui STEAM. Untuk masa yang terhad, pemain yang membeli bundle ini akan menerima diskaun sebanyak 29% bernilai RM272.64, yang juga termasuk buku seni digital Various Daylife.
Jangan lupa untuk ikuti kami di TikTok!
  @gamersantaimy
Tags: PCRPGsteamTriangle Strategy


Apex Legends memecahkan rekod baru di Steam selepas pelancaran Season 8!

Sejak dilancarkan dua tahun lepas, Apex Legends telah menjadi antara IP paling penting oleh Respawn Entertainment dan EA. Game ini sentiasa menawarkan kandungan baru, acara menarik, dan baru-baru ini telah memperkenalkan Legend terbaru bernama Fuse. Game ini melonjak dalam populariti sehingga berjaya memecahkan rekod baru untuk jumlah pemain semasa di Steam!

Sebelum ini, Apex Legends adalah eksklusif untuk platform EA Origin di PC, tetapi akhirnya dikeluarkan di Steam pada bulan November 2020. Pada bulan Januari lalu, Apex Legends telah mencatat rekod pemain semasa baru di Steam, yang mencapai sekitar 130,000 pemain pada satu masa. Sepanjang bulan Februari pula, jumlah pemain Steam untuk Apex Legends terus meningkat. Pada 27 Februari, Apex Legends mencapai jumlah tertinggi di platform dengan nilai hampir 197,000 pemain!

AND – Apex Legends just hit a new all-time peak player count on Steam, with 196,799 concurrent players!
(Dead game though obviously) pic.twitter.com/AQwGcUa5UA
— Apex Legends News (@TitanfallBlog) February 27, 2021

Angka sebenar yang dicapai menurut SteamCharts adalah 196,799 dan menunjukkan bahawa game ini semakin hampir dengan tonggak 200,000. Apex Legends sudah lama mempunyai “player base” yang luas di semua platform-nya, tetapi ia mengagumkan untuk melihat ia masih mampu menarik begitu banyak pemain Steam.

We heard some of you need more time to collect all your Anniversary rewards? 👀
In the spirit of celebration, we're going to keep the party going for one additional week. The Anniversary Collection Event will now remain open until March 2 at 10am PT. pic.twitter.com/uZwtBvL149
— Apex Legends (@PlayApex) February 23, 2021

Peningkatan ini mungkin didorong oleh pelancaran Season 8, yang memperkenalkan Legend dan Battle Pass baru. Permulaan Season 8 juga menyaksikan acara ulang tahun ke-2 Apex Legends, yang menampilkan skin Legendary/Epic baru dan kosmetik senjata. Memang tidak hairanlah mengapa ramai yang berminat untuk bermain.

Here’s a lil’ ditty from ol’ Fusey himself. Gather round, folks…for the Outlaws’ Oath. pic.twitter.com/rG4L8Wummt
— Apex Legends (@PlayApex) February 26, 2021

Secara keseluruhan, ini merupakan langkah yang bijak untuk melancarkan Apex Legends di pasaran Steam. Bagi sesiapa yang berminat, Apex Legends kini tersedia di PC, PS4, Xbox One, dan akan datang tidak lama lagi ke Nintendo Switch pada 9 Mac. Untuk segala liputan kami tentang permainan, sila tekan pautan ini.
 Muat turun di sini

Apex LegendsDeveloper: Respawn EntertainmentRelease Date: 2019-02-04Microsoft Windows, PlayStation 4, Xbox One
Apex Legends adalah permainan Battle Royale bebas yang dibangunkan oleh Respawn Entertainment dan diterbitkan oleh Electronic Arts. Ia dikeluarkan untuk Microsoft Windows, PlayStation 4 dan Xbox One pada 4 Februari 2019 tanpa sebarang pengumuman atau pemasaran sebelumnya.

Jangan lupa untuk ikuti kami di TikTok!
  @gamersantaimy
Tags: Apex LegendsPCpencapaiansteam


Tak perlu susah payah! Main Counter-Strike 1.6 sekarang di web browser anda!

Untuk gamers-gamers di Malaysia, ingat tak zaman-zaman kita pergi CC (Cyber Cafe) hanya untuk bermain Counter Strike 1.6? Macam-macam memori datang kembali bila teringat.

Bagi mereka yang mencari keseronokan nostalgia, kini anda boleh bermain Counter-Strike 1.6 pada web browser sepenuhnya secara percuma. Pasukan di CS-ONLINE.CLUB telah mencipta kemudahan terbaik untuk bermain CS 1.6 dengan rakan-rakan.

Tidak perlu untuk daftarkan diri. Anda hanya perlu tekan link di bawah dan membiarkan permainan memuat turun sedikit data (mungkin memerlukan sedikit masa tapi tidaklah lama seperti permainan asal). Kemudian, anda boleh mulakan pertarungan FPS klasik antara “terrorist” dan “counter-terrorist“. Terdapat server di seluruh Asia, Eropah, Kanada, India, Amerika Syarikat dan Brasil untuk dipilih, serta peta klasik seperti de_dust, de_dust2, cs_assault, dan cs_italy yang selalu popular di mana-mana saja dan menjadi kegemaran orang ramai.

Jangan tunggu lagi! Pergi ke pautan di bawah untuk bermain Counter-Strike 1.6 pada web browser anda.
 KLIK DI SINI UNTUK BERMAIN
Jangan lupa untuk ikuti kami di TikTok!
  @gamersantaimy
Tags: Counter Strike 1.6MalaysiaPCweb browser


Reka bentuk memang gempak! Ini review Razer Viper Ultimate Cyberpunk 2077 Edition kami!

Sudah beberapa kali kami mengongsikan mengenai tetikus yang sangat dinantikan ini, akhirnya terima kasih kepada Razer yang telah menghantarkan Razer Viper Ultimate Cyberpunk 2077 Edition kepada kami baru-baru ini! Secara rasmi dilancarkan di Malaysia pada awal November lalu, kali ini kami akan mengongsikan ulasan kami untuk tetikus yang memberi perhatian lagi-lagi dengan kehadiran permainan AAA Cyberpunk 2077 ini.

Tidak semua tetikus Wireless yang dihasilkan degan cara sama! Lupakan yang lain dan kali ini kita berikan fokus terhadap Razer Viper Ultimate Cyberpunk 2077 Edition — tetikus permainan wireless yang dibina untuk kemenangan dengan tema Cyberpunk 2077. Direka untuk menjadi pelengkap sebenar pemain, pemangsa yang mematikan ini hadir dengan teknologi canggih kami, dan siap memasukkan taringnya ke dalam persaingan.
Ciri-ciri utama Viper Ultimate Cyberpunk 2077

RAZER HYPERSPEED WIRELESS – 25% lebih pantas daripada teknologi wireless lain yang ada, anda bahkan tidak akan menyedari bahawa anda bermain dengan tetikus wireless kerana transmisi berkelajuan tinggi, latensi klik terendah, dan peralihan frekuensi tanpa henti di persekitaran yang paling keras dan data-saturated.
RAZER FOCUS+ OPTICAL SENSOR – Sensor baru Razer yang lebih baik mempunyai 20,000 DPI terkemuka di industri dengan ketepatan resolusi 99.6%, memastikan bahawa walaupun pergerakan terbaik dari tetikus tanpa wayar ini dilacak dengan konsisten. Dilengkapi dengan fungsi cerdas, sensor menjadi lebih tepat, memungkinkan tahap ketepatan yang tepat untuk gambar kepala yang memenangi permainan.

RAZER OPTICAL MOUSE SWITCH – Dengan menggunakan pancaran cahaya inframerah untuk mendaftarkan setiap klik, suis tetikus tanpa wayar ini bergerak dengan masa tindak balas terkemuka di industri sebanyak 0.2 milisaat. Kerana tidak lagi memerlukan hubungan fizikal tradisional, bentuk pengaktifan ini menghilangkan keperluan untuk kelewatan penyingkiran dan tidak pernah mencetuskan klik yang tidak diingini, memberikan anda kawalan yang lebih dekat dan pelaksanaan yang sempurna
Reka bentuk 74G LIGHTWEIGHT DESIGN – Nikmati kawalan yang lebih pantas dan lebih lancar dengan tetikus permainan tanpa wayar paling ringan di pasaran. Dengan berat hanya 74g, berat badannya dapat dicapai tanpa menjejaskan kekuatan binaan faktor bentuk ambidextrousnya.

70 Jam Nyawa Bateri – Kecekapan kuasa tanpa wayar yang ditingkatkan menjadikannya berjalan pada prestasi puncak hingga 70 jam berterusan — caj sekali seminggu untuk menghidupkan permainan 10 jam setiap hari.
5 PROFIL MEMORI ON-BOARD –  Bawa tetapan anda ke mana sahaja dan bersiap sedia dalam masa yang singkat. Aktifkan hingga 5 konfigurasi profil dari memori onboard atau tetapan tersuai melalui penyimpanan cloud.
Warna Kuning warna tema – Reka bentuk memang ohsem!

Buka sahaja kotak Razer Viper Ultimate Cyberpunk 2077 Edition memang dah cukup nampak futuristik, dengan tersedianya tetikus Razer Viper Ultimate; USB receiver; Charging dock; USB – micro-USB cable dan Manual.
Razer Viper Ultimate cukup mudah alih berkat reka bentuknya. Ia tidak terlalu besar sehingga anda dapat mencampaknya ke dalam beg komputer riba tanpa terlalu banyak masalah. Ia juga mempunyai slot menyimpan “wireless dongle” di bawah tetikus, jadi cukup mudah dibawa tanpa mempunyai kekacauan kabel.

Secara keseluruhan ianya memang mengikuti tema Cyberpunk 2077 dengan warna kuning dan sisi hitam yang menyerlah. Bahagian klik belah kanan terdapat desain barcode yang tertulis “Neural Connection Status: Active”. Kemudian, bahagian tengah tetikus terdapat logo Cyberpunk 2077 dibawahnya pula logo Razer dengan lampu LED dimana jika anda cajnya juga lampu tersebut akan memberi notifikasi melalui perubahan warna. Menariknya, anda akan mendapat notifikasi melalui lampu led tersebut seperti berkelip secara berkala untuk memberitahu bahawa tetikus ini kini kekurangan bateri yang mungkin kurang dari 5%. Senang kan? Dah tahu macam itu, kami dah terus siap sedia guna kabel atau caj je dahulu.

Baiklah bahagian bawah tetikus inilah terletak storan penyimpanan wireless dongle yang sangat mudah dibuka tutup untuk kita menyambungkan pada laptop/pc kita. Selain itu terdapat butang on/off tetikus. Paling menarik dan memudahkan bagi kami adalah kami boleh menukar DPI bila-bila masa dengan butang kitaran DPI di atas butang on/ off. Perubahan warna pada Indikator DPI memberitahu sama ada jika berwarna merah itu bermaksud 400dpi, 800 dpi hijau, 1600 pula biru, 2400 berwarna cyan dan kuning 3200 dpi.
Saiz bagi tetikus ini orang cakap sedang elok~ Untuk genggaman tangan saya yang kecil sangat selesa, tetapi tidak pastilah jika seseorang itu mempunyai telapak tangan yang lebih kecil atau besar dari saya. Ukuran bagi Razer Viper Ultimate Cyberpunk 2077 dari segi Panjang 5.0 “(127 mm), Tinggi 1.5 “(38 mm), Lebar 2.6 “(66 mm), Lebar cengkaman 62 mm dan Berat 74gram. Sedang elok kan~

Bahagian bawahnya juga adalah tapak ettikus 100% PTFE. Kami dapat mengalami pergerakan tetikus yang lancar ke permukaan mana pun dengan kaki tetikus yang terbuat dari PTFE kelas paling tulen – bahan yang digunakan untuk melapisi kuali yang tidak melekat.

Beralih pula dengan Razer Mouse Dock Chroma yang turut tersedia dalam pembelian tetikus ini. Anda ibarat menambahkan lebih banyak watak ke pertempuran anda dengan dok pengecasan yang cekap yang dapat disatukan dengan lancar dengan peranti berkemampuan Razer Chroma yang lain.

1 of  3

-
+

Warna charging dock ini adalah keseluruhan kuning. Ciri lampu LED di charging dock ini dengan mudah membuat kita mengetahui peratusan bateri yang ditampilkan ketika caj seperti hijau yang bermaksud masih penuh, maka kuning / oren akan mula berada di bawah 70% dan merah itu bermaksud bateri anda benar-benar rendah dan anda perlu mengecas ia.
Prestasi yang amat memudahkan gamers!

Suara mengklik butang & tatal tidak terlalu kuat, mungkin klik ada sedikit kuat tetapi ianya masih sangat selesa setiap kali dalam penggunaan mengklik butang termasuk klik kanan / kiri. Pergerakan kelancaran berdasarkan dpi yang kami pilih sangat hebat, kami bermain beberapa permainan juga tidak ada masalah dan berjalan lancar. Roda tatal tidak terlalu ringan seperti tetikus lain yang kadang kala rodanya seperti terlalu longgar, jadi cukup bagus untuk menggunakannya.
Kami turut mencuba satu ujian ketepatan tetikus ini, maka hasilnya;
MEMUASKAN!
Sekiranya anda tidak mahu menggunakan wireless dongle anda dalam mod wireless, jangan risau, Razer telah menyediakan kabel untuk sambungan anda setiap kali tetikus anda kehabisan bateri. Sekiranya anda tidak mahu buaian pengecasan dan hanya mahukan tetikus ini dalam reka bentuk berwayar, Razer viper melakukan semua itu.
Untuk butang, anda boleh memprogram semula setiap butang pada Razer Viper Ultimate dengan apa sahaja yang anda suka, bahkan tatal ke atas dan ke bawah. Anda bahkan boleh menetapkan semula klik kiri, tetapi selagi tindakan klik kiri diberikan ke butang lain. Anda juga dapat menetapkan butang HyperShift, yang memungkinkan lapisan input lain yang dapat diprogram pada tetikus, meningkatkan penyesuaian anda.

Latensi klik, baik berwayar dan wireless dari Razer Viper Ultimate cukup mengagumkan. Malah kebanyakan pemain yang kompetitif tidak akan melihat sebarang reaksi kelewatan ketika bermain. Produk siri Razer baru-baru ini diganti dengan wayar fleksibel Speedflex ini, walaupun digunakan dalam mod pengecasan berwayar, ia juga dapat membawa perasaan operasi getaran dekat dengan tetikus tanpa wayar.
Oleh itu, dalam ujian permainan fps, yang telah kami menguji beberapa, seperti Call of Duty Warzone, PUBG dan bahkan Cyberpunk 2077, tentu saja, kelajuan bukanlah segalanya. Namun, yakinlah bahawa tindak balas Viper Ultimate tidak merugikan ketepatannya. Jadi tetikus ini ternyata menjadi salah satu pilihan terbaik dalam tetikus permainan untuk anda beli.

Hampir kesemua produk Razer kita dapat menggunakan aplikasi Razer Synapse 3. Sama juga dengan Razer Viper Ultimate Cyberpunk 2077 dimana anda dapat dikonfigurasi sepenuhnya melalui Razer Synapse 3, 8 butang yang dapat diprogramkan membolehkan anda mengakses fungsi makro dan sekunder sehingga anda dapat melakukan gerakan lanjutan dengan mudah. Jadi, Anda boleh memperibadikan apa sahaja yang anda mahukan berdasarkan kemudahan anda, malah tetapan Dpi anda juga ada di sana.
Spesifikasi Razer Viper Ultimate Cyberpunk 2077 Edition

FAKTOR BENTUK
True-Ambidextrous

CONNECTIVITY

Razer™ HyperSpeed Wireless
Wired – Speedflex Cable

JANGKA HAYAT BATERI
Up to 70 Hours

LAMPU RGB
Razer Chroma™ RGB

SENSOR
Optical

SENSITIVITI MAX (DPI)
20000

KELAJUAN MAX (IPS)
650

PENCAPAIAN MAX (G)
50

PROGRAMMABLE BUTTONS
8

SWITCH TYPE
Optical

SWITCH LIFECYCLE
70 Million Clicks

ON-BOARD MEMORY PROFILES
5

MOUSE FEET
100% PTFE Mouse Feet

KABEL
Razer™ Speedflex Cable

TILT SCROLL WHEEL
No

SAIZ
Length x Grip Width x Height

4.99″ x 2.27″ x 1.49″
126.73 mm x 57.6 mm x 37.81 mm

BERAT
0.16 lbs / 74 g

DOCK COMPATIBILITY
Yes

Maka akhir kata kami~

Adakah anda patut membeli Razer Viper Ultimate Cyberpunk 2077 Edition? Pada pendapat saya, ya. Apa yang anda dapat di sini adalah pengalaman permainan yang tiada tandingannya dengan salah satu sensor paling unggul di pasaran serta salah satu tikus terbaik dalam dekad ini. Walaupun ada banyak persaingan di luar sana tetapi ia memiliki sensor DPI yang lebih rendah, jadi pilihannya mungkin terletak pada keselesaan pengguna dan jika anda bersedia membayar.
Jadi pada anda yang ingin membeli Razer Viper Ultimate Cyberpunk 2077 Edition anda boleh mendapatkannya pada harga RM714.00 di laman web rasmi Razer okay! Terima kasih Razer untuk tetikus ohsem ini!
Jangan lupa untuk ikuti kami di TikTok!
  @gamersantaimy
Tags: Cyberpunk 2077razerRazer Synapse 3Razer Viper Ultimate Cyberpunk 2077 EditionRazer Viper Ultimate Cyberpunk 2077 Edition Reviewreviewulasan


Game PS4 ini baru keluar tahun 2020 tapi DISKAUN KAW-KAW di PlayStation Store!

Terdapat dua promosi PlayStation Store yang sedang berlangsung sekarang. Pertama ialah Spring Sale. Yang kedua ialah Game Week Sale 2020. Bersama, kita ada hampir 1,000 game yang menerimma diskaun. Betapa banyaknya game PS4 yang murah kan? Walau bagaimanapun, jika anda mencari diskaun untuk game PS4 yang paling baru, artikel ini akan memudahkan anda.

Di bawah, anda akan jumpa beberapa game PS4 yang dilancarkan tahun ini, semuanya dengan diskaun yang cukup lumayan memandangkan ia baru keluar beberapa bulan lepas. Jika game di bawah tidak menarik untuk anda, jangan risau. Terdapat banyak lagi game hebat sempena promosi ini. Anda boleh melihat semua game yang menerima diskaun di sini. Baiklah! Mari kita mulakan!

Dragon Ball Z: Kakarot

Hayati semula kisah Goku dan Z Fighters lain di DRAGON BALL Z: KAKAROT! Alami kehidupan dunia DRAGON BALL Z sambil bertarung, memancing, makan, dan berlatih bersama Goku, Gohan, Vegeta dan lain-lain . Terokai kawasan dan pengembaraan baru semasa anda meneruskan kisah DBZ dan bentuk ikatan yang kuat dengan pahlawan lain daripada dunia DRAGON BALL Z.
Harga: RM179.25 (RM239.00)
Journey to the Savage Planet

Journey to the Savage Planet ialah game first-person adventure yang berlangsung dalam dunia yang dipenuhi dengan makhluk asing. Sebagai pekerja Kindred Aerospace, anda tersesat di planet yang jauh di sudut alam semesta. Dengan harapan yang tinggi tetapi tiada peralatan dan rancangan sebenar, tugas anda adalah untuk meneroka, menyenaraikan katalog flora dan fauna dan menentukan jika planet ini sesuai untuk didiami oleh manusia. Teruskan pengembaraan!
Harga: RM100.00 (RM125.00)
Patapon 2 Remastered

Terkandas di dunia yang aneh, warga Patapon akan bergantung kepada anda, “the Mighty One“, untuk memimpin mereka dengan selamat melalui pengembaraan baru yang berbahaya ini. Pukulan gendang mistik akan membimbing ahli berani anda melalui persekitaran baru ketika mereka berhadapan dengan suku yang lebih bahaya, bertemu pahlawan Patapon yang misteri dan kuat, dan membongkarkan rahsia reruntuhan kota kuno, Patapolis.
Harga: RM59.00
Tokyo Dark – Remembrance –

Legenda menceritakan tentang sebuah pintu jauh di bawah saluran pembetung Tokyo. Semua yang masuk akan hilang selamanya. Rakan detektif Ito telah hilang. Jelajahi Tokyo & bongkarkan kegelapan yang ada di dalam naratif ini yang mempersoalkan kewarasan Ito. ”
Harga: RM36.50 (RM73.00)
UNDER NIGHT IN-BIRTH Exe:Late[cl-r]

Sebuah pengalaman pertempuran yang lebih dalam dan lebih gelap daripada siri sebelumnya, bertarung dengan 21 watak unik, termasuk watak baru Londrekia dengan pergerakan, jalan cerita, pentas, dan muzik asalnya. Mahirkan kombo-kombo baru dan serangan khas dalam mod atas talian, arcade, story, dan training serta sempurnakan gaya anda dengan hampir 1000 pengubahsuaian.
Harga: RM175.50 (RM195.00)
Jangan lupa untuk ikuti kami di TikTok!
  @gamersantaimy
Tags: DiskaunGame Week Sale 2020playstation storepromosiPS4


[Review] Star Ocean: The Divine Force – Sistem D.U.M.A jadi penyelamat!

Star Ocean: The Divine Force adalah satu game terbaru dan merupakan ansuran ke-6 dalam francais Star Ocean. Game ini telah pun dilancarkan pada 27 Oktober 2022 di PlayStation 4, PlayStation 5, Xbox One, Xbox Series X|S dan PC melalui Steam. Dengan pelancaran tersebut, kami berpeluang untuk mencuba bermain game JRPG ini.

Jika anda mengetahui dengan lebih lanjut mengenai Star Ocean: The Divine Force, jom ikuti kami dalam review game ini.

Jalan cerita

Game ini akan menampilkan dua protagonis utama di mana anda akan diberikan pilihan untuk memulakan perjalanan sama ada sebagai Raymond Lawrence atau Laeticia Aucerius. Raymond merupakan seorang kapten kapal dagang Ydas yang berkhidmat di bawah syarikat keluarnya iaitu Lawrence Logistic.
Pada suatu hari, kapal yang dikemudinya itu telah diserang oleh Federation dan dia terpisah daripada anak kapal yang lain. Lalu dia tiba di sebuah planet yang sangat jauh dan planet itu digelar Aster IV. Namun, planet tersebut tidak pernah dijajah oleh Federation lagi. Jadi, planet ini kurang dibangunkan dan penduduknya langsung tidak mengetahui tentang kewujudan dunia lain.
Nak dijadikan cerita, watak yang bernama Laeticia sebenarnya tinggal dan berkhidmat sebagai puteri di sana. Hal ini kerana planet tersebut merupakan rumah kepada Kingdom of Aucerius. Dia yang selalu ditemani oleh satrianya iaitu Albaird Bergholm telah memulakan perjalanannya untuk mengelak daripada berlakunya konflik bersama negara jiran.

Selepas mereka berdua berjumpa, di sinilah Raymond dan Laeticia memulakan perjalanan yang panjang. Mereka berdua perlu bersatu hati untuk menyelamatkan kosmos daripada ancaman yang lebih besar.
Pada pendapat saya, watak yang ditampilkan sangat baik dengan reka bentuknya yang unik dan setiap daripada mereka nampak bergaya. Malangnya, watak-watak lain nampak tidak begitu cantik di mata saya di mana ia boleh dikatakan yang ia seperti tidak siap. Walau bagaimanapun, ia sangat biasa dipaparkan pada game JRPG yang lain. Selepas bermain game ini, saya rasa mahukan watak-watak lain hidup dan lengkap.
Selain itu, ada juga watak-watak NPC yang berdiam kaku dan pemain langsung tidak boleh berinteraksi dengannya. Tetapi ada juga NPC yang lebih penting di mana anda boleh berinteraksi dengannya dan mendapatkan “side quest”, akses untuk membeli item dan ada juga yang mencabar anda untuk bermain card game yang bernama Es’owa.
Pertempuran

Star Ocean: The Divine Force merupakan sebuah game Action RPG di mana anda perlu mendekati musuh sebelum masuk ke fasa pertempuran. Ianya sama seperti JRPG cuma kawasan pertempuran adalah masih sama seperti mendekati musuh dan bukannya pergi ke kawasan pertempuran lain yang kecil.
Pada pendapat saya, pertempuran yang ditampilkan agak mudah dengan setiap watak yang dimainkan mempunyai ability yang tersendiri di mana setiap serangan akan menggunakan AP. Namun, AP yang digunakan akan naik dengan sangat cepat jika anda berhenti membuat sebarang serangan buat seketika.
Walau bagaimanapun, pertempuran game ini sememangnya bergantung AP dan tiada satu serangan yang tidak menggunakan AP. Jadi, anda sebagai pemain perlu bijak mengurus AP untuk membuat serangan yang baik.

Dengan melalukan banyak progress di dalam game, sedikit sebanyak anda akan membuka lebih banyak skill tetapi malangnya tiada satu daripadanya tidak menggunakan AP dan secara tidak langsung memberikan tekanan yang tinggi kepada pemain untuk menikmati game ini.
Jika anda dapat adaptasi jenis pertempuran seperti ini, langkah seterusnya adalah serangan kombo di mana pemain dapat menetapkan beberapa skill pada button yang berbeza termasuk susunan skill daripada setiap menu watak.
Dengan adanya ciri-ciri seperti ini, saya rasa ianya sangat fleksibel dan memberi banyak ruang untuk bereksperimen.  Contohnya watak yang bernama Nina, dia sebenarnya watak support dan tidak boleh mengeluarkan sebarang damage. Jad, apabila anda bermainnya, sasaran utama dipindahkan kepada rakan sepasukan lain kerana dia hanya tertumpu kepada memberi sokongan dan mengekalkan jarak yang selamat dari musuh.

Apa yang membuatkan lebih berbeza daripada siri Star Ocean yang lama adalah sistem D.U.M.A di mana ia berbentuk sebiji bola terbang dan boleh membuat serangan kombo bersama pemain. Namun, serangan yang dilakukan oleh sistem D.U.M.A menggunakan bar yang berbeza iaitu Vanguard Assault (VA). Untuk mengisinya pula sangat mudah kerana semasa membuat serangan juga dapat mengisi sehingga penuh dan boleh digunakannya untuk “Block” serangan musuh.
Dengan adanya sistem D.U.M.A, anda boleh menggunakannya untuk melakukan serangan, dodge dengan sangat pantas atau mungkin terbang. Bukan setakat itu sahaja, anda juga boleh membuatkan musuh buta dan secara tidak langsung dapat memberikan damage yang tinggi padanya. Tetapi terdapat beberapa musuh yang tidak terkesan dengan serangan buta ini kerana mereka tidak mempunyai mata. Senang cerita, anda gunakan sahaja serangan VA Rush untuk melemahkan musuh.
Pengubahsuaian

Untuk pengubahsuaian, saya rasa ianya agak asas kerana setiap watak mempunyai Skill Tree yang berbeza dengan menggunakan SP untuk meningkatkan skill atau membuka skill baharu. Namun, setiap peningkatan skill dilakukan, mereka sebenarnya meletakkan impak yang besar kepada watak tersebut dan secara tidak langsung menjadi lebih kuat daripada sebelum ini.
Selain itu, anda juga boleh mengubahsuai equipment setiap watak, meningkatkan pertempuran, active skill dan juga passive skill di mana ia boleh memberikan lebih banyak istimewa pada setiap watak. D.U.M.A juga boleh dipertingkatkan dan mempelajari skill baharu. Namun, untuk mempertingkatkannya, anda perlu mengumpul satu permata yang khas untuk digunakan dan gem tersebut akan bertukar menjadi PTS secara automatik.

Permata tersebut amatlah mudah untuk dijumpai kerana ia bersepah di merata tempat. Tetapi untuk meningkatkan level skill itu tadi, ia memerlukan sekurang-kurangnya 50 PTS. Jadi, anda boleh mengumpul permata biasa sebanyak 50 atau 5 permata istimewa yang boleh memberikan 15 PTS.
Item Creation juga disediakan untuk anda melakukan banyak perkara seperti mencipta “consumable item, accessory, weapon, armor” dan “alchemy” atau “synthesize weapon.” Kadang-kala, bonus SP yang diberi amatlah rawak. Ada yang sikit, ada yang banyak. Macam saya, saya lebih suka membuat aksesori kerana dapat memberikan boost yang tetap.
Semakin tinggi level anda, semakin banyak item yang anda boleh buat menggunakan Item Creation ini. Pada pendapat saya, sistem pengubahsuaian yang disediakan dalam game ini sangat mudah dipelajari dan sudah semestinya amat senang digunakan.
Meneroka

Dengan adanya sistem D.U.M.A, anda boleh terbang ke mana sahaja dengan mudah dan panas. Lagi-lagi dengan tiada cooldown, saya terus gunakannya tanpa henti. Merentasi keseluruhan peta amatlah seronok dengan menggunakan D.U.M.A ini sehingga tidak ingin berjalan kaki atau berlari sahaja walaupun di dalam bandar.
Sedang berjalan di kawasan yang luas, anda sebenarnya terdedah dengan pelbagai rintangan lain seperti berjumpa bos yang kuat secara rawak atau mungkin hanya membuka peti harta karun. Tidak banyak yang anda akan berjumpa selain musuh kecil yang memberikan XP sahaja.
Apabila berada di bandar-bandar utama juga terasa seperti kosong kerana perbualan diantara pemain bersama NPC sangat sedikit dan tidak mempunyai isi kandungan yang penting. Kadang-kala, ada juga NPC yang menarik dan kebanyakan daripada mereka suka mencabar pemain untuk Es’owa. Misi sampingan juga boleh dikatakan membosankan dan terlalu generik.

Bercakap tentang misi sampingan, terdapat satu-satunya misi yang sangat menarik bagi saya iaitu Private Action. Secara asasnya, misi ini dapat meningkatkan ikatan ukhuwah diantara watak utama dan juga rakan sepasukan lain di mana terdapat beberapa dialog yang menentukan berapa banyak skor yang anda dapat untuk meningkatkan ikatan diantara rakan sepasukan.
Dengan cara ini, anda sebenarnya boleh mengetahui lebih banyak perkara lain mengenai watak sampingan termasuk latar belakang atau mungkin “ending” setiap daripada mereka sendiri. Saya rasa ianya sangat bagus kerana boleh berinteraksi bersama mereka dan mengetahui serba sedikit mengenainya walaupun tidak mempunyai sebarang kesinambungan dengan cerita utama.
Kesimpulan

Secara keseluruhan, Star Ocean: The Divine Force adalah ansuran yang sudah pasti lebih baik dari sebelum ini.  Walau bagaimanapun, ia masih banyak ruang untuk diperbaiki atau ditambah baik untuk menghidupkan kembali francais Star Ocean.
Seperti yang anda baca review di atas, banyak aspek yang saya katakan kurang memberi impak, namun saya masih menikmati game ini seperti game lain. Terima kasih atas sistem D.U.M.A yang sangat membantu dalam meneroka dunia yang luas, mengalahkan musuh yang kuat dan sudah pasti memberikan pengalaman bermain game RPG yang lebih menyeronokkan. Saya rasa kalau sistem ini tiada, mungkin saya tidak bersemangat nak bermain game ini.

Jika anda betul-betul peminat francais Star Ocean atau mungkin genre JRPG itu sendiri, saya sememangnya mengesyorkan anda untuk mendapatkan Star Ocean: The Divine Force sekarang. Game ini telah pun tersedia di pelbagai platform termasuk PlayStation 4, PlayStation 5, Xbox One, Xbox Series X|S dan PC melalui Steam.
Untuk mendapatkan review lain mengenai game, filem dan banyak lagi, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Star OceanStar Ocean: The Divine Force


[Review] Floodland- Bermulanya sebuah tamadun baru selepas bencana  besar!

Bakal dilancarkan pada 15 November 2022, Floodland adalah game city-builder strategy yang mengambil tempat semasa bumi telah hancur akibat perubahan iklim dan kenaikan paras air laut yang sangat teruk. Anda sebagai pemain akan memilih dan memimpin clan untuk meneroka, membangun dan membina semula tamadun manusia.

Kami bernasib baik kerana dapat mencuba terlebih dahulu dan review ini adalah berdasarkan demo yang diberikan. Tunggu apa lagi, mari kita mulakan dengan review Floodland.

Pandangan pertama

Memandangkan game ini berlaku selepas bencana besar yang mengakibatkan sesuatu tempat sunyi dan terbiar, saya dapat rasa elemen yang digunakan pada grafik sangat sesuai dalam keadaan seperti itu. Walaupun keadaan nampak lebih suram akibat kesan selepas perubahan iklim, saya tetap boleh menikmati grafik yang ditampilkan dengan warna-warni suasana game ini.

Sambung pada bahagian grafik, terdapat satu perkara yang paling saya tertarik adalah art-style 2D yang digunakan dalam game ini, terutama sekali adalah reka bentuk watak dan potret. Bukan itu sahaja, UI dan HUD yang digunakan juga sangat menarik perhatian dengan pelbagai warna yang digunakan.

UI yang dipaparkan pada skrin nampak begitu kemas dan tidak penuh seperti game city builder yang lain. Cuma apa yang saya perasan adalah susunan item dalam tab “Technology Development” tidak terlalu kemas. Pada tab utamanya adalah sangat kemas dan tersusun. Apabila pergi ke sub-tab seperti Survival, Living, Exploration dan Development, ia agak berterabur dan sepatutnya disusun dengan sangat kemas supaya pemain dapat mencari bangunan yang diperlukan dengan sangat laju.
Lagu background Floodland menampilkan muzik dengan membawa tema ambient yang sangat lembut dan santai. Secara tidak langsung memberikan suasana yang tenang apabila mendengarnya dan sangat sesuai dengan tema game ini.
Gameplay

Pada pengawalan game, anda akan memilih satu clan diantara 4. Mereka masing-masing mempunyai worldview dan clan trait yang berlainan dan unik. Worldview adalah jenis nilai yang mereka utamakan apabila cuba membina semula tamadun. Manakala clan trait pula adalah pasif kekal yang anda peroleh.
Contoh yang saya boleh berikan adalah clan Berkut-3. Worldview mereka adalah New World Autocracy yang bermaksud clan yang menghargai sains dan pemikiran rasional. Clan trait mereka pula adalah Explorer yang dapat memberi rangsangan 50% pasif apabila ia berkaitan dengan pencarian clan dan mengumpul barang.

Perlu saya ingatkan yang review ini adalah versi demo sahaja dan saya tidak dapat melihat worldview beraksi dengan lebih mendalam. Besar kemungkinan, ia akan menjejaskan keseluruhan clan apabila pemain memilih keputusan yang betul dan sesuai dengan worldview itu tadi.
Game seperti Floodland ini sudah pasti mempunyai difficulty yang berbeza di mana anda boleh memilihnya dan akan memberikan kesan kepada ciri-ciri game seperti sumber dan penyakit. Walaupun saya bermain dengan difficulty default, saya dapat rasakan yang ia sangat mencabar.

Terdapat satu ciri yang saya sangat gemari dalam game ini berbanding game lain iaitu anda boleh memberikan tugasan kepada pekerja untuk lakukan carian kawasan. Kalau game-game lain, anda perlu klik pekerja dan menyuruh mereka untuk membuat kerja satu per satu. Daripada melakukan perkara seperti itu, lebih baik lakukannya secara menyeluruh dengan mencari kawasan sekali gus.
Dengan adanya ciri-ciri seperti ini, anda boleh menjimatkan lebih banyak masa dalam bahagian pencarian sumber. Hal ini kerana anda akan sibuk dengan mengurus bangunan lain dengan memberikan tugasan kepada pekerja dan tidak di biar kosong.

Selepas memberikan tugasan kepada pekerja, anda perlu mencari sekumpulan pengakap yang berdekatan untuk menjemput mereka bagi menyertai clan anda. Tetapi terdapat satu perkara yang anda perlu pastikan ianya mencukupi adalah makanan. Jika makanan tidak mencukupi, anda boleh lakukan sebaliknya di mana pemain tidak perlu mencari dan menjemput mereka untuk menyertai clan.
Sudah selesai tugasan tadi, sudah tiba masanya untuk masuk kepada gameplay utama. Progress pembangunan akan dibuka mengikut sumber penting yang bernama mata “Research”. Ia boleh didapatkan selepas selesai membuat tugasan dan bangunan yang boleh menghasilkannya. Namun, menyelesaikan tugasan adalah satu-satunya cara untuk mendapatkannya buat masa sekarang.

Sesetengah bangunan boleh sahaja “research” terus tanpa menggunakan mata “Research”. Namun, kebanyakan bangunan perlu dibangunkan menggunakan mata “Research”. Bangunan juga boleh mempengaruhi sumber di mana terdapat bangunan yang akan membuka sumber baharu.

Bercakap tentang hubungan bangunan dan sumber, terdapat satu lagi bangunan yang berkait dengan bangunan yang menghasilkan sumber iaitu “resource patch”. Terdapat satu jarak yang boleh memaksimumkan sumber di mana “resource patch” menjadi fokus utama yang dikelilingi oleh bangunan lain. Selepas membina bangunan, anda tidak boleh mengalihkannya tanpa memusnahkannya.
Kesimpulan

Walaupun ianya hanya versi demo, saya dapat bermain dengan sangat seronok dan sangat menghargai masa yang saya luangkan untuk bermain game ini. Namun, terdapat pelbagai ciri game yang tidak dapat saya dalami seperti “clan profile page” di mana ia membolehkan anda untuk menetapkan skill kepada ahli-ahli dan meningkatkan level mereka.
Tambah pula dengan reka bentuk persekitaran, UI dan HUD yang sangat sesuai dengan tema, ia membuatkan saya rasa lebih mendalami situasi yang sedang dialami. Dalam masa yang sama, ia memberikan atmosfera yang begitu santai.

Secara keseluruhan, saya rasa ia sangat sesuai kepada semua jenis pemain termasuk kepada anda yang mungkin baru nak mencuba game city-builder. Kepada sesiapa yang berminat untuk mendapatkan game ini, Floodland akan tersedia pada 15 November 2022 di PC melalui Steam.
Untuk mendapatkan review lain mengenai game dan teknologi, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Floodland


IQOO 11 5G sudah ‘sold out’ di Malaysia! Pre-order sekarang untuk dapatkan 1 unit sebelum CNY!

Hari ini, iQOO mengumumkan bahawa keluaran batch pertama iQOO 11 5G telah habis dijual dalam tempoh masa yang singkat. Supaya pengguna dapat peluang memiliki iQOO 11 5G, pihak iQOO secara rasmi mengumumkan bahawa pre-order akan dibuka semula mulai hari ini hingga 13 Januari! Khususnya, sesiapa yang membuat pre-order sebelum 13 Jan akan dapat menerima satu unit iQOO 11 5G sebelum Tahun Baru Cina.

IQOO 11 5G dilengkapi dengan cip, Snapdragon® 8 Gen 2, yang menggunakan teknologi pemproses 4NM N4 TSMC dan menawarkan prestasi yang mengagumkan dalam struktur CPU dan GPU. Dengan storan 256GB, 16GB RAM boleh menyokong lebih banyak aplikasi yang berjalan di latar belakang. Anda juga boleh menambah RAM sebanyak 8GB menjadikan peranti ini mempunyai 24GB RAM.

Skrin iQOO 11 5G dinaik taraf kepada paparan AMOLED 2K E6 6.78 inci dan menyokong refresh rate setinggi 144Hz. Tambahan pula, ia juga menyokong In-Display Dual Monster Touch. Dengan ciri ini, bahagian kiri dan kanan skrin boleh dikendalikan secara berasingan, pengguna boleh bermain dengan empat jari, bukannya dua, menyedari kawalan yang lebih cepat dan lebih mudah.
Selain itu, peranti ini menampilkan Symmetric Dual X-Axis Linear Motor, yang memberikan pengalaman getaran sentuhan. Motor kiri dan kanan memberitahu di mana tindakan dalam game itu berlaku dan bergetar pada masa yang sama untuk mensimulasikan adegan realistik sekali gus memberikan pengalaman yang lebih mengasyikkan.

Bagi kamera, ia hadir dengan OIS Triple Rear Camera: kamera Ultra-Sensing GN5 50MP, kamera sudut lebar ultra 8MP, telefoto 13MP dan kamera Potret untuk memberi persembahan kamera cemerlang dalam semua senario.
Bagi mereka yang berminat, pre-order dalam talian bagi iQOO 11 5G berharga RM3,499 dan pembelian boleh dibuat melalui:
E-storeLazadaShopee
Untuk maklumat lanjuat, anda boleh layari laman web rasmi iQOO di SINI. Anda turut boleh baca segala liputan kami tentang produk iQOO termasuk review kami di SINI.
Jangan lupa untuk ikuti kami di TikTok!
  @gamersantaimy
Tags: iQOO 11 5GPre-OrderSmartphoneTeknologi


Crysis Remastered Trilogy akan tiba Oktober ini!

Crytek mengumumkan bahawa Crysis Remastered Trilogy, bundle all-in-one hebat ini akan memaparkan remaster  untuk kempen single player ikonik dari Crysis, Crysis 2, dan Crysis 3, akan dilancarkan pada 15 Oktober. Peminat francais juga akan dapat membeli Crysis 2 Remastered dan Crysis 3 Remastered secara berasingan pada tarikh yang sama.

Permainan ini akan melancarkan edisi fizikal untuk platform Xbox dan PlayStation. Versi Nintendo Switch juga akan dilancarkan secara berasingan untuk Crysis 1, 2 dan 3 Remastered. Pemain juga dapat memperoleh art card bonus eksklusif. Selain itu, dua puluh art cards yang dimasukkan secara rawak ke dalam pesanan hari pertama untuk setiap format serta diberikan nombor dan ditandatangani oleh ahli pasukan pembangun.

Crysis Remastered Trilogy dioptimumkan dan ditingkatkan untuk konsol generasi seterusnya yang bermaksud permainan Crysis bermain lebih lancar dan lebih baik daripada sebelumnya. Permainan asli dimainkan pada resolusi 720p rata-rata dan hingga 30 FPS. Pada Xbox Series X & PlayStation 5, remaster Crysis bermain antara 1080p dan 4K pada 60 FPS yang dicapai melalui Resolusi Dinamik untuk prestasi yang sangat baik pada perkakasan masa kini.
Selain peningkatan prestasi yang besar, Crysis Remastered Trilogy menampilkan pencahayaan yang lebih baik dan watak, senjata, dan persekitaran yang disempurnakan secara visual, serta tekstur definisi tinggi untuk gambaran jelas dalam permainan.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Menjelang pelancaran 15 Oktober, Crytek telah melancarkan video perbandingan yang menunjukkan perbezaan antara remaster di Xbox Series X berbanding permainan asli di Xbox 360, dan trailer perbandingan PlayStation 3 vs PlayStation 5 dengan versi PC tidak lama lagi.

Crysis Remastered Trilogy akan dilancarkan untuk PlayStation 4 dan PlayStation 5, Xbox One dan Xbox Series X | S, dan PC pada 15 Oktober sebagai edisi digital melalui Epic Games Store, PlayStation Store, dan Microsoft Store dengan harga USD 49.99 / EUR 49.99 dengan anggaran RM 208.
Untuk edisi individu Crysis 2 Remastered dan Crysis 3 Remastered, menampilkan kempen pemain tunggal dari permainan asal yang masing-masing dikeluarkan pada tahun 2011 dan 2013, akan dilancarkan di Epic Games Store, PlayStation Store, Microsoft Store, dan Nintendo Switch eShop pada 15 Oktober dengan harga USD 29.99 / EUR 29.99 dengan anggaran RM 124.50 setiap satu. Versi runcit Nintendo Switch juga akan datang kemudian.

Untuk maklumat lebih lanjut mengenai permainan ini, anda boleh lawat laman sesawan rasmi Crysis di sini.
Jangan lupa untuk ikuti kami di TikTok!
  @gamersantaimy
Tags: Crysis RemasteredCryteknintendo switchPCPS4xbox


Sah! DEATH STRANDING Akan Tiba ke PC Game Pass 23 Ogos ini!

Setelah sekian lama berada di platform PS dan platform PC lain, akhirnya 505 Games dengan kerjasama Kojima Productions membawa game Death Stranding ke Game Pass. Ia merupakan versi original yang dihasilkan oleh Hideo Kojima dan tiba ke platform Microsoft secara rasmi untuk pertama kali. Kini semua pelanggan Game Pass PC boleh bermainnya.

Game ini dibintangi pelakon terkenal Norman Reedus sebagai Sam “Porter” Bridges, merentasi kawasan-kawasan Amerika yang telah musnah selepas dilanda siri fenomena ghaib yang dikenali Death Stranding. Perjalanan ke barat untuk menghubungkan mereka yang tingal selepas manusia hampir pupus.Death Stranding menceritakan kisah tenatang ketabahan melalui emosi kepada komuniti Microsoft untuk pertama kali.

Berhubung dengan orang di seluruh dunia melalui Sistem Strand Sosial yang unik. Sumbangkan sumber yang diperoleh dengan susah payah untuk menambah baik persekitaran anda serta dunia pemain lain. Letakkan lebuh raya, zip-line, safehouse dan struktur lain secara strategik untuk menjadikan bumi lebih mudah dilalui dan memperoleh Like daripada komuniti. Galakkan perpaduan dengan “Like” struktur ciptaan pemain yang muncul dalam dunia anda sendiri.

Game Death Stranding akan tiba secara rasmi di PC Game Pass pada 23 Ogos jam 8 pagi. Jadi kalau anda tidak sabar untuk bermainnya, bolehlah bangun awal pagi nanti. Anda juga boleh lawati halaman kedai Xbox untuk mendapatkan maklumat lebih lanjut mengenai Game Pass.
Kami juga ada review game ini di PC sebagai rujukan untuk anda semua. Apapun, untuk mendapatkan liputan lain mengenai Game Pass daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: death strandingPC Game Pass


Smackdown sampai jadi! Jom layan review demo WWE 2K Battlegrounds!

Haaaa, siapa tak pernah dengar pasal WWE 2K Battlegrounds? Anda memang rugi, dah beberapa kali kami mengongsikan mengenai permainan yang akan datang bulan ini nanti sebelum ini. Sebab apa kami rasa teruja? Sebab game ini menampilkan watak-watak dari superstar WWE yang terkenal tetapi… Dalam bentuk comel macam chibi! Eh pulak?!

Okay-okay, WWE 2K Battlegrounds adalah sebuah permainan video wrestling profesional yang dikembangkan oleh Saber Interactive dan diterbitkan oleh 2K Sports. Ini adalah kejayaan WWE 2K20! Ia akan dirilis pada 18 September 2020, sebagai permainan kelapan di bawah siri WWE 2K yang sememangnya berlainan dari sebelum ini. Battlegrounds akan menggantikan WWE 2K21 untuk tahun 2020, yang dibatalkan kerana kedua-dua pandemi COVID-19 yang sedang berlangsung dan penerimaan negatif di sekitar WWE 2K20 setelah dilancarkan pada bulan Oktober 2019 yang lalu.

Apa yang dijanjikan dalam ciri-ciri WWE 2K Battlegrounds:

TINDAKAN LUAR BIASA

Menampilkan lebih dari 70 WWE Superstars dan Legends, bawa kegemaran anda ke pertempuran dengan pandemonium yang tidak terkawal, tanpa tekanan, dan di wajah anda! Lakukan gerakan yang hebat dan gunakan kebolehan khas anda untuk menghancurkan lawan sambil bertempur dalam persekitaran interaktif!

PELBAGAI JENIS MATCH!

Melancarkan perang dalam pelbagai jenis perlawanan kegemaran anda dengan kelainan yang menyeronokkan, termasuk Steel Cage, Royal Rumble, Fatal Four Way dan Battlegrounds Challenge!

BERTARUNG DENGAN RAKAN TIDAK KIRA ONLINE ATAU DI RUMAH!

Bersaing dalam Online Tournaments atau mempertaruhkan tuntutan anda sebagai King of the Battleground dan bertahan dalam huru-hara online terhadap pemain dari seluruh dunia! Selain itu, brawl dalam local multiplayer dan menguasai rakan anda dari ruang tamu anda!

INI ADALAH BATTLEGROUND ANDA

Jadikan WWE 2K Battlegrounds anda sendiri dengan banyak bahagian yang dapat disesuaikan semasa anda menghasilkan, menyesuaikan dan mengedit watak dan Battlegrounds yang anda buat sendiri!

BERTANDING DISELURUH GLOBE!

Main melalui mod cerita serba baru yang diceritakan melalui jalur komik asal, bersama Paul Heyman dan Stone Cold Steve Austin dan bantu memimpin untuk mencari WWE Superstars seterusnya! Berjuang sebagai watak baru yang unik dan berwarna-warni melawan WWE Superstars yang mapan untuk menguji kecekalan anda dan menunjukkan kemahiran anda sambil membuka watak baru dan Battlegrounds di sepanjang jalan.

Jadi tanpa melengahkan lagi masa, kali ini sekali lagi berterima kasih kepada 2K kerana memberi kami peluang untuk mencuba demo WWE 2K Batlleground sebelum dilancarkan dan kali ini kami mencubanya di laptop gaming MSI GE75 Raider 8SE bersama spesifikasi mantap mengikuti generasi terkini Intel Core i7-8750H16GB DDR4 RAM dan NVIDIA GeForce RTX 2060! Jom kita mulakan sama ada demo percubaan ini adalah seperti yang dijanjikan!
Banyak weh Match dan Watak untuk dimainkan!

Okay, memang banyak jenis match untuk dipilih, tetapi dalam demo ini hanya terdapat dua mod yang dibuka dimana yang pertama adalah 2v2 Steel Cage dimana 2 pasukan dari dua Superstars mesti bertarung didalam Steel Cage, kumpulkan duit untuk penuhkan bar duit anda dan apabila pebuh, lepaskan diri dari sangkar tersebut untuk kemenangan. Satu lagi Fatal 4-Way dimana ini adalah match free-for-all diantara empat Superstar. Superstar pertama yang dapat pin lawan lain atau membuat subsmission adalah pemenangnya.
Paling menarik seperti yang dijanjikan, 70 watak terkenal WWE akan datang dalam permainan penuh WWE 2K Battlegrounds! Tetapi dalam demo ini yang tersedia pun dah cukup banyak, jom usha diantara yang ada adalah:

LELAKI

Andre the Giant (Powerhouse)
Daniel Bryan (All rounder)
Edge (all rounder)
Jeff Hardy (high flyer)
John Cena (all rounder)
Rey Mysterio (high-flyer)
Stone Cold Steve Austin (brawler)
The Fiend Bray Wyatt (Brawler)
The Rock (all rounder)
Undertaker (powerhouse)
Xavier Woods (technician)

PEREMPUAN

Asuka (technician)
Ronda Rousey (brawler)
Sasha Banks (high flyer)
Stephanie McMahon (all-rounder)

Beraksi dengan pelbagai cara dan gaya!
Superstar WWE mempunyai kelas tersendiri dengan peranan dan kekuatan khas mereka seperti Power up, tetapi buat masa ini hanya mempunyai 3 didalam permainan. Jadi dibawah ini adalah antara cara dan gaya yang tersedia dalam WWE 2K Battlegrounds.

High-Flyer

Mempunyai statistik kelajuan tinggi dan stamina serta melebihi dalam pertempuran aerial

Powerhouse

Mempunyai statistik Health , statistik Punch, dan Throw yang tinggi, pandai mengambil pukulan dan juga mengatasinya

Brawler

Mempunyai statistik Kick yang tinggi serta Health, Stamina dan Punch yang seimbang. Bagus dalam pertempuran suku akhir

All-Rounder

Statistik yang seimbang

Technician

Statistik lontaran yang baik serta pertarungan laju, sepakan dan udara. Bagus dengan mengalihkan perhatian lawan

Arenas

Ini untuk jenis match Fatal 4-way, anda tidak dapat memilih peta tetapi kedua-dua peta ini mempunyai susun atur dan mekanik yang hampir sama. Hanya pilihan estetik yang berbeza.

The Everglades

Menghukum lawan di rawa Florida dan melemparkan mereka ke rahang buaya yang lapar.

 Auto Shop

Beri lawan anda penyesuaian dengan melemparkan tong ‘explosive’ ke arah mereka dan hantar kereta yang jatuh di kepala mereka.

Gameplay? Memang memuaskan jugalah dengan watak chibi ni!

Seperti yang dinyatakan diatas bahawa terdapat dua mod sahaja yang kami dapat mainkan iaitu 2v2 steel cage dan Fatal 4-way untuk lelaki serta perempuan. Permainannya agak lancar untuk sebahagian besar masa tetapi terdapat beberapa penurunan framerate serta permainan crash dua kali sepanjang masa dimainkan tetapi itu adalah perkara biasa untuk demo permainan jadi mudah-mudahan mereka dapat menyelesaikan masalah itu ketika permainan dilancarkan secara rasmi.
Pergerakan yang dilontarkan oleh superstar WWE terasa cukup berdampak dan terasa seperti mereka pukulan tumbukan padu, ketika mereka bergerak, anda dapat merasakan berat serangan mereka. Banyak kombo khusus untuk ditarik dan tidak terasa kusam dan terasa memuaskan jika anda berjaya menariknya, mereka juga kelihatan cantik.
Walaupun AI CPU kadang-kadang boleh menjadi “gila-gila”, permainan ini terasa lebih seronok untuk dimainkan dengan rakan-rakan dan jika anda mencari permainan yang menyeronokkan yang mudah untuk dinikmati bersama. Permainan HUD kelihatan bersih dan tidak mengacaukan seluruh skrin dengan maklumat yang tidak perlu.

Heatbar yang ditunjukkan di bawah watak menentukan meter sebelum anda dapat menggunakan gerakan istimewa anda (ia diisi dengan mengejek atau menangani kerosakan pada musuh, ia juga dapat diisi dengan mengambil kerosakan tetapi tidak akan terisi dengan cepat). Cukup seimbang dan tidak terlalu berkecai di mana satu watak dikuasai secara konyol dan ia bertindak sebagai mekanik comeback yang cukup baik dapat mengubah arus pertempuran.
Walaupun kmi mendapat demo melalui PC, tetapi kami masih menggunakan kawalan Xbox Controller kerana ia yang dapat diakses untuk demo ini. Seperti permainan basic yang lain, Tendang tekan (Y), Serangan biasa (X), Campak (A), Pin (B), Halang (R), Lari (Tekan lama RT), menggerakkan watak (Stick kiri), Lock satu watak (Tekan Stick kiri), Mengambil barang (L), mod Kombo (Tekan lama LT).
Jangan risau, pada pemain baru, permainan ini akan memberikan turorial ketika dalam permainan dan ianya sangat mudah dan cepat untuk difahami. Butang cukup responsif dengan masa kelewatan minimum di antara tindakan. Kombo cukup mudah dilancarkan tanpa perlu memasukkan kombinasi butang yang tidak waras seperti permainan pertempuran lain.
Visual dan audio? Puas hati!

Dengan tetapan maksimum, permainan ini kelihatan cukup baik, mempunyai estetika tertentu yang sesuai dengan gaya keseluruhan untuk WWE. Secara peribadi kami adalah peminat model watak permainan ini, kerana ia benar-benar kelihatan unik dan WWE Superstar kegemaran kami kelihatan sangat comel!
UI sangat mengagumkan yang sesuai dengan gaya WWE, kemahiran khusus kelihatan cukup bagus dengan sinematiknya sendiri dan juga gerakan khas watak WWE yang tetap sesuai dengan watak asli dalam WWE sebenar.
Manakala untuk segi audio pula, tema utama memberi impak gembar-gembur dan mendorong anda untuk bermain permainan ini, kesan bunyi bagus di mana mereka sangat menekankan pada kesan dan lakonan suara cukup baik kerana mereka dapat menunjukkan emosi dengan betul.
Spesifikasi PC WWE 2K Battlegrounds

PC Specs
Spesifikasi Minimum
Spesifikasi rekomendasi

OS
Windows 7 64-bit
Windows 7 64-bit, Windows 8.1 64-bit or Windows 10 64-bit

Pemproses
Intel core I3-540 3,06 GHz
Intel Core i5-4690 3.5 Ghz or better

Memori
4 GB Ram
8 GB RAM

Video Card
NVIDIA GeForce GT 710
NVIDIA GeForce GTX 670, similar or better

DirectX
Version 11

Storan
9 Gb available space
9 Gb available space

Sound Card
9.0x compatible sound card

Resolusi
1280×720
1920×1080

FPS
40-50 fps average
60-70 FPS average

Tetapan
Low
High

Jadi~ Adakah menarik atau tidak walaupun hanya demo?

Permainan ini sangat seronok dinikmati di mana anda dapat mengumpulkan rakan-rakan anda dan memainkannya sebagai permainan ibarat party untuk keseronokan yang menyeronokkan dan tidak masuk akal. Ini juga surat cinta kepada peminat WWE kerana watak-wataknya mempunyai gerakan khas dan sekuence pembukaan seperti John cena dan tema kemasukkan yang menarik.

Memilih watak dalam permainan boleh bertindak seperti bola sepak fantasi tetapi sebaliknya anda boleh mengadakan pertandingan impian anda yang tidak akan dapat dilaksanakan dalam kehidupan nyata seperti melawan Andre the Giant sebagai The rock atau membayangkan semula beberapa pertandingan ikonik seperti Stone Cold Austin vs John Cena. Permainan ini juga berjaya menggambarkan keseluruhan pengalaman WWE dengan pergerakan dan penyiar yang terlalu berlebihan meningkatkan keseluruhan pengalaman menyeronokkan.

Walaupun begitu, anda tidak boleh skip sekuence pembukaan permainan yang akan menjadikan boot memerlukan masa yang lama. Sebilangan besar mod masih terkunci dari demo seperti kempen pemain tunggal, kejohanan dan  royal rumble.
Jadi pada anda yang ingin membeli WWE 2K Battlegrounds yang akan hadir pada 18 September ini, anda boleh dapatkannya di Nintendo Switch, Xbox, PC via Steam untuk harga RM129.00 (Edisi Standard), RM164.00 (Edisi Deluxe) dan PlayStation 4 untuk harga RM179.00 (Edisi Standard), RM210.00 (Edisi Deluxe). Beli weh! Dijamin ohsem main dengan kawan-kawan!

 Muat turun di sini

WWE 2K BattlegroundsPublisher: 2K GamesRelease Date: 2020-09-18Microsoft Windows, PlayStation 4, Xbox One

WWE 2K Battlegrounds adalah permainan video gusti profesional yang akan datang yang dikembangkan oleh Saber Interactive dan diterbitkan oleh 2K Sports. Ia dijangka akan dilancarkan pada 18 September 2020 sebagai permainan ketujuh di bawah panji WWE 2K.

Jangan lupa untuk ikuti kami di TikTok!
  @gamersantaimy
Tags: 2k sportsdemo reviewSaber Interactivesuperstar WWEWWE 2K BattlegroundsWWE 2K Battlegrounds demo review


Sony melaburkan $200 Juta kepada Epic Games untuk masa depan kerjasama mereka

Jika sebelum ini Tim Sweeny menjawab isu kerugian besar Epic Games dari penjualan permainan eksklusif mereka, nampaknya patutlah dia seperti tidak begitu mengendahkan masalah tersebut. Epic Games adalah salah satu syarikat permainan yang berkembang pesat dalam beberapa tahun kebelakangan ini, mereka telah melancarkan permainan PC sendiri dan Unreal Engine baru setelah kejayaan besar Fortnite. Pembiayaan pelaburan baru-baru ini menghasilkan $1 bilion untuk syarikat itu, yang sebahagian besarnya berasal dari Sony melaburkan $200 Juta mereka kepada Epic Games.

Sony Group Corporation melaburkan $200 juta (anggaran RM825,900 Juta) dari keseluruhan $1 bilion (anggaran RM4.1 bilion) yang dikumpulkan dalam pusingan pelaburan terbaru Epic Games. Ini adalah sejumlah besar wang yang dikatakan oleh CEO Sony Kenichiro Yoshida untuk “mengeratkan kerjasama” antara kedua-dua syarikat ini. Kepentingan lain yang melabur dalam Epic Games dalam pusingan pendanaan ini termasuk Appaloosa, Baillie Gifford, dan Ontario Teacher’s Pension Board
CEO Sony Kenichiro Yoshida | Getty Image
Dalam siaran akhbar, Ketua Pegawai Eksekutif Epic Games, Tim Sweeney mengatakan pelaburan itu akan “mempercepat kerja kita dalam membangun pengalaman sosial yang terhubung di Fortnite, Rocket League, dan Fall Guys.” Pembiayaan bernilai $1 bilion menjadikan penilaian Epic Games menjadi $28.7 bilion pada April 2021. Menurut Bloomberg, Epic Games mempunyai penilaian keseluruhan sekitar $17 bilion pada bulan Jun 2020, yang bermaksud syarikat memperoleh nilai lebih dari $10 bilion pada masa setahun.
Tim Sweeny
Sony Group Corporation, telah menjalin hubungan erat dengan Epic Games sejak syarikat itu bangkit dan telah bekerja secara langsung dengan Epic sejak sekurang-kurangnya pada awal tahun 2020. Malah, Unreal Engine 5 Epic Games memulakan debutnya pada bulan Mei 2020 dan pertama kali muncul di konsol PlayStation 5, yang pada masa itu menandakan hubungan mereka yang berkembang.
Pada bulan Julai 2020, Sony melaburkan sejumlah lebih besar $250 juta dalam Epic Games, yang memberikan saham 1.4% kepada syarikat itu secara keseluruhan. Pelaburan selanjutnya ini akan meningkatkan pegangan awal itu, tetapi tidak akan memberi Sony banyak pernyataan penting dalam syarikat secara keseluruhan.
Populariti milik Epic Games, terutama yang dimainkan secara percuma, nampaknya cukup menarik minat Sony sehingga ada yang berspekulasi bahawa ia sedang melakukan hubungan eksklusif dengan pemaju Fortnite, walaupun Epic Games dan Sony tidak mengesahkan teori-teori ini.
Walaupun tidak ada pengumuman kolaboratif besar yang dibuat berdasarkan pelaburan besar ini di pihak Sony atau Epic Games, mereka tetap yakin bahawa memiliki kepentingan dalam Epic adalah mustahak untuk masa depan PlayStation dan rangkaian permilikan mereka yang lain.

Jangan lupa untuk ikuti kami di TikTok!
  @gamersantaimy
Tags: Epic GamesFortniteSonySony Group CorporationTim SweenyUnreal Engine


Digimon Ghost Game debut evolusi pertamanya, Gammamon berubah menjadi Betel Gammamon!

Digimon Ghost Game telah membuat debut memulakan evolusi pertama Gammamon dengan episod terbaru siri ini menjadi Betel Gammamon! Francais Digimon telah melancarkan generasi berikutnya dengan sebilangan pelepasan baru sebagai sebahagian daripada jadual anime baru tahun ini dan siri perdana ini memperkenalkan peminat kepada generasi baru siri Digimon. Kali ini digoda bahawa Digimon sendiri akan aktif di dunia nyata dan terserah kepada Hiro Amanogawa dan pasangan Digimonnya, Gammamon, untuk menghentikan musuh-musuh ini.

Episod pertama siri ini menyaksikan Hiro dan Gammamon bertarung menentang lawan yang menakutkan untuk pertama kalinya dan pertaruhannya sudah meningkat dalam episod kedua kerana lawan terbaru mereka hanya sedikit di luar jangkauan kekuatan mereka. Ketika mereka berdua bertarung melawan Mummymon, Digivice Hiro telah memperoleh kekuatan yang cukup untuk mendorong Gammamon ke tahap berikutnya dan membawa evolusi pertama pasangan baru, Betel Gammamon yang berapi. Anda boleh lihat tindakan di bawah seperti yang dikongsikan oleh @Wikimon_news di Twitter:

Gammamon to Betel Gammamon evolution sequence + Betel Gammamon vs Mummymon pic.twitter.com/3Rpg1Md3NI— Wikimon (@Wikimon_news) October 10, 2021

Dengan debut Betel Gammamon episod kedua dari siri ini, kita mula melihat beberapa teka-teki dari beberapa misteri yang lebih besar harus didedahkan sepanjang Digimon Ghost Game. Bukan hanya terdapat banyak misteri tentang bagaimana Digivice Hiro berfungsi secara spesifik (kerana dia berada dalam bahaya adalah apa yang cukup untuk memberi evolusi baru kepada Gammamon), tetapi bagaimana ikatannya dengan Gammamon akan berkembang begitu juga dia memberikan pelbagai serangan yang telah digunakan oleh pasangannya selama ini.
Sebelum itu, ini ada sedikit informasi mengenai Betel Gammamon!

Satu bentuk di mana Gammamon evolusi dan tubuhnya menjadi merah kerana api jantungnya yang menyala-nyala. Ketangkasannya telah meningkat, dan kekuatan dan kepantasannya dalam pertempuran jarak jauh semakin meningkat. Kekuatan serangannya berlipat ganda ketika kegembiraan emosinya bertambah. Gerakan Khasnya adalah “Sorblow“, di mana ia memukul musuh dengan nyalaan api yang ada di tangannya, dan “Sorshot“, di mana ia menyalakan api di tangannya, walaupun kurang kuat.

Tema pembukaan untuk siri ini mengingatkan bahawa Gammamon akan membuka pelbagai jenis evolusi baru yang lain ketika pertempuran ini berperanan, dan sepertinya masing-masing akan mempunyai keistimewaan mereka sendiri. Episod kedua juga mengatakan bahawa kita akan melihat Hiro bekerjasama dengan ahli DigiDestined generasi terbaru ini juga dan dengan itu kita akan mula melihat banyak lagi evolusi ketika anime bersiaran. Bukan hanya itu, tetapi sifat yang lebih hebat dari siri ini akan mula terungkap dalam episod yang akan datang.
Jangan lupa untuk ikuti kami di TikTok!
  @gamersantaimy
Tags: Betel GammamonDigimon Ghost GameGammamon


Komen Riot Apabila Dituduh Mendiskriminasikan Jantina Di Studio League of Legends

Semalam baru je aku post pasal isu hangat kat Riot ni tentang isu diskriminasi jantina kan. Agaknya, sebab rasa tuduhan tu tak munasabah atau sebaliknya, Riot keluarkan kenyataan rasmi diorang untuk membalas pertuduhan ni. Jurucakap Riot , RiotSmileyjoe menyatakan bahawa Kotaku tak menyatakan sepenuhnya tentang budaya Riot yang sebenar dan ia menimbulkan pelbagai kontroversi, di sini dia inginkan komuniti melihat sepenuhnya apa sebenarnya yang berlaku.

Fuh, panas betol isu Riot ni. Menurutnya, Riot menamkan budaya yang unik dimana ia menempatkan mereka untuk memberi kepada semua orang pengalaman yang menakjubkan : Satu di mana mereka fokus secara obsesif kepada semua pemain; satu dimana semua orang diberi peluang yang sama untuk didengari, mengembangkan peranan mereka dan maju di dalam organisasi. Katanya:
“kata kuncinya adalah “Usaha”– budaya kami mementingkan aspirasi dan kami realistik tentang fakta dan nilai dalam manifesto tidak semestinya sempurna dalam mencerminkan realiti semua perkerja di dalam Riot. Bercakap tentang wanita di dalam mesyuarat, menaikkan/ mengupah sesiapa kurang dari orang lain dan melanggar landasan dari tegas kepada agresif adalah tiga dari contoh tindakan yang amatlah bertentangan dengan budaya kami. Untuk menyatakan tindakan ini mencermikan budaya kami adalah salah!”

Riot jugak menekankan yang diorang tak kan bertoleransi terhadap diskriminasi , gangguan, membalas , membuli dan ‘membawang’ secara umum. Betul ke ? habis tu kalau takde angin masakan pokok bergoyang ye tak. Dalam mengupah pekerja pulak, Riot menyatakan jalan terbaik untuk mengupah pekerja adalah dengan mengupah ‘Gamers’ , so, kalau ko ni zero pasal game memang jangan harap la. Tapi korang tengok kenyataan dia kat bawah ni.
“Sementara bukan semua pekerja Riot adalah gamer, kebanyakannya ya. Dan untuk pencerahan, ini tidak semestinya sekadar League of Legends; apa – apa yang kamu main, kalau kamu ambil masa untuk main, kamu seorang gamer. Samaada ianya Mario atau Dark Souls, MTG atau D&D, Overwatch atau LOL”
Eh, pelik jugak ada Rioters bukan gamers? Erm, bercelaru jugak kenyataan dia ni. Semenjak timbulnya isu – isu macam ni Riot mula untuk memformalkan diorang punya unit Diversiti dan Kemasukan (macam Human Resource la) dan dia menambah , dengan adanya unit ini adalah cara terbaik untuk diorang menyampaikan dan memberi pengalaman yang sama dalam memastikan semua calon yang berpotensi tanpa diskriminasi untuk menyertai Riot.

Kenyataan rasmi Riot ni sebenarnya dkritik habis wei kat Reddit yang mana rata – rata berpendapat Riot tak menangani isu yang ditimbulkan oleh Kotaku punya statement sebelum ni. Pedapat aku pon macam tu, sebab kenyataan Riot terlampau umum, statement mintak maaf pon takde (macam artis Malaysia selalu buat) , apa tindakan nya kalau ada isu macam ni timbul? Jadi, bagi aku kenyataan ni sekadar nak elak dari kontroversi je tanpa mengubah apa – apa pon.
Jangan lupa untuk ikuti kami di TikTok!
  @gamersantaimy
Tags: diskriminasijantinaLolRiot Games


[The Future of Gaming] Bersedia dengan aksi baru, Marvel’s Spider-Man: Miles Morales akan datang ke PS5!

Satu lagi yang kami tidak boleh terlepas pandang dalam acara The Future of Gaming, PlayStation 5 sebentar tadi, adalah sebuah permainan dari Insomniac Games dan Marvel Games yang mengumumkan permainan terbaru mereka mengikuti pengembaraan Spidey yang akan datang ke PlayStation 5 iaitu Marvel’s Spider-Man: Miles Morales. Dapatkan sekilas permainan di bawah ini!

Betul, musimm Percutian 2020 ini, sertai Marvel dalam pengembaraan web-slinging terbaru dengan kisah baru yang terdapat di alam semesta Spider-Man yang membangun dan mengembangkan blockbuster dalam Marvel’s Spider-Man yang terkenal.

Pendedahan ini sebenarnya tidak mengejutkan: Developer Insomniac Games diambil alih oleh Sony pada tahun 2019 dan Spider-Man pertama juga menjadi permainan terlaris untuk PlayStation 4. Marvel’s Spider-Man juga berakhir dengan adegan pasca-kredit yang sangat mencadangkan tindakan susulan yang dapat meneroka lebih jauh kisah Miles Morales, bersama dengan kisah Harry Osborn. Kami sekarang tahu bahawa sekurang-kurangnya satu jalan cerita ini akan berterusan. Sudah tentu, ada juga lebih banyak filem yang sedang dalam perancangan, yang pasti akan membantu memasarkan versi francais interaktif. Siapa tidak tahu kan, semua yang berkaitan Marvel pasti ada kesinambungannya!

Alami kebangkitan Miles Morales ketika dia menguasai kekuatan baru untuk menjadi Spider-Man sendiri. Juga kisah Miles Morales ketika dia menghadapi cabaran baru yang hebat sambil belajar menjadi Spider-Man sendiri, di PlayStation 5, Musim cuti 2020 ini!
Jangan lupa untuk ikuti kami di TikTok!
  @gamersantaimy
Tags: Insomniac GamesMarvel GamesMarvel's Spider-Man: Miles Moralesplaystation 5The Future of Gaming


Virtuos membuka studio pembangunan game di Kuala Lumpur, meluaskan pengaruh Asia Tenggara

Syarikat pembangunan permainan video global, Virtuos, hari ini mengumumkan pelancaran rasmi buat studio baru mereka di Kuala Lumpur, Malaysia dan bertanggungjawab untuk menyampaikan perkhidmatan pembangunan permainan penuh, kejuruteraan dan pengeluaran seni bagi beberapa pembangun dan penerbit game  terbesar di dunia. Cawangan Kuala Lumpur adalah sebahagian daripada studio global Virtuos, yang telah menyumbang kepada pelbagai game ikonik termasuk Assassin’s Creed, Call of Duty, Demon’s Souls, Final Fantasy, Horizon Forbidden West, dan Medal of Honor: Above and Beyond untuk headset Meta Quest 2.

Kiri ke kanan: Boon Yan Toh, Mufizal Mokhtar, Ian Ng Siong Yoong, Noorazhar Mohd Noor, dan Johaness Reuben
Diterajui oleh Mufizal Mokhtar sebagai Pengurus Besar, Virtuos Kuala Lumpur telah diasaskan oleh pasukan yang terdiri daripada pembangun game AAA veteran dengan lebih 20 tahun pengalaman. Pasukan ini terdiri daripada Boon Yan Toh sebagai Studio Operations Director, Ian Ng Siong Yoong sebagai Studio Production Director, Noorazhar Mohd Noor sebagai Senior Lead Artist, dan Johaness Reuben sebagai Technical Art Director. Sejak studio membuat soft launch pada awal 2021, pasukan kini telah berkembang kepada 90 pekerja.

“Saya berbesar hati pulang ke tanah air untuk membina Virtuos Kuala Lumpur bersama beberapa rakan terdekat dan perintis dalam industri.“Kami teruja untuk memainkan peranan aktif dalam industri pembangunan game Malaysia dan pertumbuhan ekosistem digitalnya. Terima kasih kepada sokongan kerajaan Malaysia dan rangkaian Virtuos global kami, kami mengalu-alukan bakat terbaik kepada pasukan pelbagai budaya kami dan menjadikan game lebih baik, bersama-sama.”kata Mufizal.
Mufizal Mokhtar sebagai Pengurus Besar Virtuous Kuala Lumpur
Menerajui industri gaming Malaysia yang semakin berkembang
Pelancaran Virtuos Kuala Lumpur akan menjadi tambahan penting kepada pembangunan pesat Malaysia dalam sektor permainan video. Dengan kerjasama kerajaan Malaysia, Virtuos akan memberi tumpuan kepada perkembangan selanjutnya dan melatih bakat baru.
Datuk Arham Abdul Rahman, CEO MIDA, berkata:
“Pertumbuhan eksponen industri gaming global amat luar biasa kerana industri ini membentangkan banyak peluang dan potensi besar untuk kemajuan. Penubuhan studio Virtuos di Malaysia adalah selaras dengan usaha kami untuk menarik pelaburan berkualiti kreatif, yang menyumbang kepada sektor media digital yang kaya dan mencipta peluang pekerjaan bernilai tinggi, membolehkan ramai bakat muda untuk meneruskan minat gaming mereka dengan membuat impak global dengan berkonsepkan IP yang menyeronokkan, kreatif, asli dan dibangunkan di Malaysia”.
Beliau menambah:
“Dengan hasil gaming global yang dianggarkan mencecah USD219.90 bilion pada 2022, kemajuan teknologi yang berterusan dalam industri gaming meningkatkan cara game dicipta dan meningkatkan pengalaman gaming keseluruhan untuk pengguna. MIDA akan terus memainkan peranan aktif dalam mempromosikan industri gaming yang akan menyumbang kepada ekosistem digital yang mampan dan meletakkan Malaysia di atas senarai negara digital. Kami mahu memberi jaminan kepada syarikat seperti Virtuos bahawa Malaysia boleh menjadi rumah anda, dan kami bersedia untuk menyokong pertumbuhan industri ini.”
Mahadhir Aziz, CEO MDEC kata:
“MDEC ingin mengucapkan tahniah kepada Virtuos atas perluasan mereka ke Malaysia. Sebagai sebuah syarikat pembangunan permainan video yang terkenal di seluruh dunia, kehadiran mereka adalah bukti untuk ekosistem kandungan digital kreatif negara yang bertenaga, dan bukti selanjutnya tentang peranan kami sebagai hab pilihan serantau. Komitmen Virtuos ke arah membangunkan bakat digital dan mewujudkan peluang pekerjaan bernilai tinggi adalah sejajar dengan matlamat Malaysia Digital. MDEC tidak sabar untuk bekerjasama rapat dengan Virtuos dalam menyokong usaha masa depan mereka”.
Gilles Langourieux, Ketua Pegawai Eksekutif Virtuos, berkata:
“Dengan pelancaran Virtuos Kuala Lumpur, kami teruja untuk menyumbang kepada pendigitalan dan pertumbuhan Malaysia sebagai hab pembangunan gaming serantau. Kami mempunyai cita-cita untuk meningkatkan bilangan pekerja tempatan kepada 300 menjelang akhir 2025, dan menjadi salah satu studio terkemuka di Malaysia yang menyampaikan kepakaran dan kualiti pembangunan game kitaran penuh projek untuk rakan kongsi di seluruh dunia.”
Ditubuhkan pada tahun 2004, Virtuos ialah syarikat pembangunan permainan video global terkemuka yang berpejabat di Singapura dengan studio di seluruh Asia, Eropah dan Amerika Utara. Dengan lebih 3,000 profesional sepenuh masa, Virtuos pakar dalam pembangunan game dan pengeluaran seni untuk konsol AAA, PC, dan judul mudah alih, lalu membolehkan rakan kongsi menjana pendapatan tambahan dan mencapai kecekapan operasi lebih besar.
Buat masa ini, Virtuos Kuala Lumpur sedang giat mengambil pemohon. Untuk maklumat lanjut, sila lihat jawatan terbuka di sini atau hubungi [email protected].
Jangan lupa untuk ikuti kami di TikTok!
  @gamersantaimy
Tags: MalaysiatempatanVirtuos Kuala Lumpur


CEO Razer Melawat Kementerian Kewangan dalam Malaysia dan Bincang pelbagai perkara dalam Negara!

Alright baru-baru ni kita berita yang Esports Malaysia akan terus berkembang dan akan maju kehadapan, dalam dunia Esports dengan peruntukkan RM10 Juta untuk permulaan dalam event Esports di Malaysia. Kemudiannya selepas Bajet 2019 yang telah dibentangkan oleh Kerajaan Malaysia, Ceo Razer iaitu Min Liang Tan telah invest RM10 Juta lagi kepada Esports Malaysia untuk memastikan Esports Malaysia akan pergi jauh.

 View this post on Instagram

 Busy day in Malaysia today! Flew in and met with @limguaneng to chat about fintech, had lunch with bro @syedsaddiq to discuss esports and Team Malaysia at the SEA Games and @gobindsinghdeo to explore digital entertainment and technology in Malaysia!
A post shared by  Min-Liang Tan (@minliangtan) on Dec 3, 2018 at 2:27am PST

Bercakap tentang CEO Razer, dia datang ke Malaysia dan mendapat perhatian dalam media kerana ramai yang persoalkan pakaian yang dipakai oleh Min Liang Tan, yang ramai berkata tidak formal. Walaupun begitu ramai yang berkata mereka tidak kisah, asalkan menunjukkan tanda hormat menjadi diri sendiri. Dan Min Liang Tan juga mahu bantu Malaysia yang masih bertatih dalam dunia Esports dengan memberikan sejumlah wang yang agak besar.

Busy day in Malaysia today! Flew in and met with @guanenglim to chat about fintech, had lunch with bro @syedsaddiq to discuss esports and Team Malaysia at the SEA Games and gobindsinghdeo… https://t.co/dRiQsqfWjo
— Min-Liang Tan (@minliangtan) December 3, 2018

Tetapi walaupun begitu, kita hanya tahu yang dia berbincang dengan Kementerian Kewangan Lim Guan Eng, Menteri Komunikasi Gobind Singh Deo dan makan tengah hari dengan Kementerian Belia dan Sukan Syed Saddiq yang pastinya akan banyak idea dibuat pada masa akan datang.
Jangan lupa untuk ikuti kami di TikTok!
  @gamersantaimy
Tags: eSports MalaysiaMin-Liang TanrazerSyed Saddiq